Сиз учун энг қадрлиси – ҲАЁТ — Ishonch Gazetasi\nСирдарё вилояти Боёвут тумани хотин-қизлар қўмитаси ташаббуси билан ўтказилган психологик суҳбатлар хулосаси шундай бўлди.\nЎсмир ёшдаги қизлар, уларнинг ота – оналари, устозлари ушбу семинарлар иштирокчиси бўлишди. Туманнинг 4 та маҳалла ҳудудида ташкил этилган суҳбатларга Республика Психологлар ассосацияси вицепризеденти Миршароф Содиқов, фалсафа фанлар номзоди, психолог Гулсанам Тиллаевалар таклиф этилди. Унда умрнинг тезлиги, фақатгина олдинга мақсад қўйиш билан ҳаётимиз яратувчисига айланишимиз мумкинлиги ҳақида гапирилди.\n– Ақлий салоҳият жисмоний етукликка етишмаса, хатолар бошланади, – деди Миршароф Содиқов. – Ўсмирлик инқирози бошланмасидан катта мақсадлар қўйишга улгуринг. Оилада доимий равишда ўзаро суҳбатлашишни йўлга қўйиш, бўш вақтни тўғри тақсимлаш билан инқирозни четлаб ўтиш мумкин.\nПсихолог Гулсанам Тиллаева барчага “Сиз учун энг қадрли нарса нима?” деган савол билан юзланди. Йиғилганлар тинчлик, шукроналик, соғлиқ. Бахт, ота- она меҳри, фарзанд каби жавобларни беришди. Улар орасида 9 синф ўқувчисининг “Ҳаёт” деган жавоби тўғри деб топилди.\n– Тингловчиларимдан қониқдим. Ўсмир ёшлар, аёлларнинг ўз жонига қасд қилиш ҳолатларининг олдини олиш мавзусида семинар ўтишимни сўрашган эди, – дейди руҳшунос Г.Тиллаева. – Деярли “жонга қасд” сўзини ишлатмасдан мақсадимга эришдим. Биз бири биримизни тушундик. Сабаби саволимга тўғри жавоб топган иштирокчининг аудиторияда борлиги бўлди. Фаолликларидан кўнглим тўлди.\nТуманнинг 2-умумтаълим мактаб биносида ўтказилган суҳбатда мактаб ўқувчи қизлари орасида “Дилдан суҳбат” клубини очиш таклифи берилди. Бунда аъзолар юзма юз ўтирган ҳолда барча гапларни айтиш муолажаси билан тўғри ҳаёт тарзига эришадилар. Клубга аъзо бўлишлик ягона шарти сирни сақлай олишдир.\n– Тўгаракни ўзим назоратга оламан, клуб учрашувига қатнашиб, китобларимни совға қиламан, – деди психолог Г.Тиллаева.\nШунингдек, мактаб психологлари билан учрашиб, маҳаллаларда психологик хизматни йўлга қўйиш ва бу орқали ҳудудларда рўй бераётган нохуш ҳолатлар олдини олиш маслаҳати берилди.


Яқинда ташкил этилган “Жарқўрғон парранда” фабрикасида дастлабки босқичда 62 мингта жўжа парваришланмоқда. Йил охиригача товуқлар сони 250 мингтага етказилиб, ҳар куни 150 минг дона тухум олиш режалаштирилган.\n— Фабрикамиз Россиянинг “Техно” компаниясининг замонавий ускуналари билан жиҳозланган, — дейди унинг раҳбари Шавкат Норбеков. — Улар ёрдамида товуқларни -парваришлаш жараёни автоматик усулда бажарилади. Тўла қувватга эришгач, 300 нафарга яқин маҳаллий ёшларни иш билан таъминлаймиз. Айни пайтда эса маҳсулот-ларимизнинг ички бозордан ортгани экспортга чиқарилаётир.\nМазкур рукндаги бошқа мақолалар: « Сифати юқори, нархи арзон\tОсиё тараққиёт банки Ўзбекистонга 2,29 млрд. миқдорида маблағ ажратади »


Мўйноқда «Стихия» электрон мусиқа фестивали бўлиб ўтди (фото) - Daryo\n18:55, 26.08.2019 16421\nМўйноқда «Стихия» электрон мусиқа фестивали бўлиб ўтди (фото)\n23—24 август кунлари Қорақалпоғистоннинг Мўйноқ шаҳрида Ўзбекистон Республикаси Туризмни ривожлантириш давлат қўмитаси қўллаб-қувватлаши остида «Стихия» электрон мусиқий фестивали бўлиб ўтди. Бу ҳақда ташкилотнинг матбуот хизмати хабар берди.\n«Стихия» фестивалида Англия, Испания, Германия, Дания, Франция, Нидерландия, Швеция, Янги Зеландия, АҚШ, Исроил, Жанубий Корея, Грузия, Россия, Қозоғистон ва Туркманистон каби мамлакатлардан келган сайёҳлар, маҳаллий аҳоли ҳамда Ўзбекистоннинг бошқа ҳудудларидан ташриф буюрган меҳмонлар иштирок этди. Иштирокчиларнинг умумий сони 5000 нафарни ташкил қилган бўлса, шундан 500 нафари хорижий ва маҳаллий сайёҳлардир.\nТадбирни ўтказишдан асосий мақсад Мўйноққа хорижий туристлар оқимини ошириш, Ўзбекистонда ёшлар туризмини ривожлантириш ҳамда жаҳон ҳамжамиятини Орол бўйи экологик муаммосидан хабардор қилиш.\nИкки кун давомида Alien Rain (Германия), Jamaica Suk (АҚШ), Yan Cook (Украина), Acronym (Швеция), Mama Snake (Дания) ва Dj Sodeyama (Япония) каби таниқли дижейлар йиғилганларга кўтаринки кайфият бағишлади.\nШунингдек, «Стихия» фестивалини ёритиш учун The Telegraph, Resident Advisor, NBC телеканали, Deutsche Welle, Guardian каби машҳур хорижий давлатлар оммавий ахборот воситалари вакиллари ҳамда мустақил блогерлар ҳамда Орол денгизи ҳақида китоб ёзаётган Jay Owens ташриф буюрди.\nТаъкидлаш лозим, NBC телеканали журналистлари «Стихия» ҳақида фильм яратмоқда ва уни Нью-Йоркдаги кинофестивалда намойиш қилмоқчи.\n«Ўзбекистонда бундай даражадаги тадбир ўтказилишини кутмагандим, барчаси кутганимиздан-да аъло! Мен рассомман ва шу сабаб ушбу ноёб ҳодиса менга янги асар яратиш учун илҳом бағишлади. Ажойиб табиат қўйнида бу каби ёшлар тадбирларининг ўтказилиши, шубҳасиз, юртингизда туризмни янада ривожлантиришга туртки беради», — деди исроиллик сайёҳлардан бири.\nЯпониялик Dj Sodeyama фурсатдан фойдаланиб Ўзбекистон ҳукуматига яратилаётган имкониятлар, ташкил этилаётган бу каби тадбирлар ва таклиф учун самимий миннатдорчилигини билдирди.\nФестиваль якунига кўра, кўнгиллилар томонидан ишланган SEA инсталляцияси расман ёқилди. Сайёҳлар келгусида ҳам Ўзбекистондаги бу каби тадбирларда қатнашиш истагини билдириб қолди. Тадбир «Факультет» хусусий ташкилоти, Ўзбекистон Республикаси Туризмни ривожлантириш давлат қўмитаси, Centil Law ва Peoples Travel, Gete институти ва Indorama томонидан ташкил этилди.\n15:32, 20.03.2020 173695\nЎзбекистон халқ артисти Ойбарчин Бакирова вафот этди\n17:52, 11.03.2020 141932\n«Илҳақ» фильмининг суратга олиш майдонида танишган жуфтлик турмуш қурмоқда. Қиз Тўти Юсупованинг набираси\n23:11, 12.03.2020 80970\nЎзбекистонлик таниқли актёр Россияда «Йил одами» сифатида эътироф этилди\n11:13 Бугун 1265\n10:52 Бугун 2562\n10:40 Бугун 3541\n10:31 Бугун 9740\n23:48, 05.06.2020 176959\n22:28, 05.06.2020 146391\n07:45, 06.06.2020 124982\n23:47, 06.06.2020 120418


Ўзбекистонда долларнинг расмий курси кўтарилди – Kommers.uz\nМолия\t16:14 | 20.12.21\n1 АҚШ долларининг расмий курси 7,05 сўмга ошди.\nФото: «Меняем всё»\nЎзбекистонда долларнинг расмий курси 7,05 сўмга сўмга кўтарилиб, 10 828,37 сўмни ташкил этмоқда. Бу ҳақда Марказий банк матбуот хизмати хабар берди.\nҚайд этилишича, 1 АҚШ долларининг расмий курси 7,05 сўмга сўмга ошиб, 10 828,37 сўмни ташкил этган. 1 евро курси 12 минг 195,99 сўмга баҳоланиб, 69,98 сўмга тушган. Шунингдек, 1 рубль 145,82 сўм этиб белгиланиб, 1,03 сўмга пасайган.\nМаълумот учун, ушбу алмашув курслари 21 декабрь, сешанба кунидан кучга киради.


24 март 2018, Тошкент вақти: 11:25\nЎзбекистон Республикаси бош вазири Абдулла Арипов.\nЎзбекистон Республикаси Бош вазири Абдулла Арипов 16 май куни ўтказган селектор мажлисида гўшт ва чорва моллари озуқаси нархлари кўтарилиб кетиши сабаблари ўрганилди ва вазиятни изга солишга доир топшириқлар берилди. Бу маълумотни Озодлик Фарғона вилоят ҳокимлигидаги ўз манбасидан олди. Сешанба куни ўтказилган селектор мажлиси тўғрисида маҳаллий матбуотда хабар пайдо бўлмади.\nЎтган ой охири, жорий ой бошидан буён Ўзбекистонда гўшт 10 – 20 фоизга қимматлаб кетгани тўғрисида Озодлик куни кеча хабар қилган эди.\nГўшт қимматлаб кетаётганига ҳукумат раиси эътибор қаратгач, Озодлик мавзуга яна қайтиб, бугун масалани Фарғона вилояти мисолида ўрганди.\n18 май куни Фарғона шаҳрида 1 кг мол гўшти 28 минг, қўй гўшти 31 минг сўмдан сотилди. 10-15 кун муқаддам мол гўшти 3 минг, қўй гўшти 2 минг сўмга арзонроқ эди. Бу маълумотни Озодлик Фарғона марказий бозоридаги исмини айтишни истамаган қассобдан олди.\nЁзёвон туман марказидаги қассобхона мудирининг айтишича, 18 май куни у мол гўштининг килосини 27 минг, қўй гўштини 30 минг сўмдан сотди. Бу туманда мол гўшти нархига 2 минг сўм қўшилганига бир ҳафта бўлди. Шу муддатда қўй гўшти ҳам 2 минг сўмга қимматлади.\nЁзёвонлик қассобнинг Марғилондаги нархлардан ҳам хабари борлиги маълум бўлди: Бу шаҳарда мол гўшти 28, қўй гўшти 30 минг.\nФурқат туманида яшайдиган фермер Очил Бегматовнинг Озодликка билдиришича, 18 май куни у яшайдиган туман марказида мол гўшти 28 минг сўмдан сотилди. Қўй гўшти эса, дўконларда йўқ. "Битта қўйни бир ҳафтадаям сотолмаяпмиз", деди Очил ака билан гаплашаётганимизда унинг ёнида турган қассоб.\nФурқатда 10 кун олдин гўшт бугунгидан 2 минг сўмга арзонроқ эди.\n2012 йилнинг 29 июлида Тошкентнинг Чорсу бозори маъмурияти белгилаган гўшт нархи\nСўх – Фарғона вилоятининг бошқа туманларига ўхшамаган ҳудудидир. Атрофи Қирғизистон ерлари билан ўралган эксклав бўлгани учун бу туманга ташқаридан гўшт олиб кириш ёки аксинча, олиб чиқиш ўта мушкулдир. Шу сабабли сўхликлар ўзлари етиштирган гўштни истеъмол қилади ва балки шунинг учундир, Сўхда гўшт арзонроқ.\nБу ерда 18 май куни 1 кг мол гўшти 22 минг, қўй гўшти 28 минг сўмдан сотилди. Лекин, Сўхда ҳам гўшт нархининг сўнгги 10 кунлик динамикасида кескин ўзгариш юз берди: мол 2 минг, қўй 3 мингга қимматлаб кетди.\nГўшт қимматлаши мавсумий ҳолат эмасми?\n“Йўқ”, деди ёзёвонлик қассоб. Унинг айтишича, гўшт нархи одатда ёзнинг охирига бориб бир-икки ойга бироз кўтарилар, сўнг яна аввалги ҳолатига қайтар эди.\nЎзи яшайдиган ҳудуддаги вазият ҳақида айтиб берган сўхликка кўра, эксклавда сўнгги 3 – 4 йил ичида нархлар барқарор турган эди.\nХўш, унда нега қимматлаяпти?\nСўхликнинг айтишича, йил бошидан буён чорва озуқаси, жумладан кунжара қимматлаб кетди. Бундан 5 ойлар муқаддам килоси 1600 сўмдан сотилган кунжара бугун 1800 сўмдан сотилмоқда.\nОзодликнинг Фарғона вилоят ҳокимлигидаги манбасининг айтишича, Бош вазир 16 май куни ўтказган селектор мажлисида шу масала ҳам кўтарилган.\n“Фермерлар уюшмаси вакиллари ёг-мой комбинатлари, "Омухта ем" бирлашмалари фермерларга кам ем беряпти, деб бош вазирга ёлғон маълумот берган. Кечадан эътиборан ёг-мой комбинатлари "Омухта ем" бирлашмасини тўхтатиб, фермерлар учун товар биржаларида сотувга ем чиқарди, ҳозирги дақиқагача фермерлар бу емни сотиб олмаётгани маълум бўлди. "Омухта ем" бирлашмаларини эса, кечадан бошлаб турли ташкилотлардан салласини келтир, деса калласини олиб келадиганлар ағдар-тўнтар қилиб, зуғум ўтказишни бошлашди”, деди манба.\n"Омухта ем" бирлашмаларидаги вазиятни ўрганишни бошқа кунга қолдириб, гўшт қимматлаши сабабини хўжалигида 200 бошдан кўпроқ қорамоли бор фурқатлик фермер Очил Бегматовдан сўрадик.\n"Ҳокимлар чорванинг озуқасига умуман эътибор бермай қўйди. Улар ерларнинг яхшисини фақат пахта билан буғдойга ажратиб, чорва учун озуқа етиштиришга сифатсиз ерларни ажратган. Яхши ерда етиштирилган озуқани еган мол бир кунда 10 литр сут беради. Бизнинг моллар эса, 2 литр сут бераяпти, холос. Шундан хулоса қилаверинг",- деди фермер.\n"923 килолик буқанинг гўшти 20 мингдан сотилди"\n"Президентнинг қарорлари “Фарҳод” бозорига тегишли эмасми?"\nТошкентда гўштга учга бир нисбатда суяк қўшиб сотиш урчиди


💊Rivaksajen haqida malumot - instruktsiya, qo'llanishi, narxi Apteka.uz saytida\n- Rivaksajen qabul qilish bo'yicha ma'lumot\n- Rivaksajenning tarkibi\n- Rivaksajen - ko'rsatmalar va qarshi ko'rsatmalar\n- Rivaksajen narxi Toshkent dorixonalarida\nдимланган юрак етишмовчилиги, гипертензия, >75 ёш, қандли диабет, инсульт ёки анамнездаги транзитор ишемик атака каби бир ёки бир неча хавф омиллари бўлган, клапанга боғлиқ бўлмаган фибрилляцияси бўлган пациентларда инсульт ва тизимли тромбоэмболияни олдини олиш;\nчуқур веналар тромбози ва ўпка артериясининг тромбоэмболиясини даволаш ва қайталанишини олдини олиш;\nоёқларда ҳамда оғир ортопедик операция қилинган беморларда веноз тромбоэмболия (ВТЭ)ни олдини олиш;\nЧуқур томир тромбози ёки ўпка тромбоэмболияси даволанганидан кейин камида 6 ой ўтгач, чуқур веналар тромбози ва ўпка артериясининг тробоэмболиясини қайталанишини (рецидивланишини) олдини олиш;\nривароксабанга ёки препаратнинг ёрдамчи моддаларига юқори сезувчанлик;\nклиник аҳамиятли фаол қон кетишлар;\nмавжуд бўлган ёки яқинда бўлган меъда-ичак йўлларининг яраси, қон кетишининг юқори хавфи бўлган онкологик касалликлар, бош ёки орқа миянинг яқиндаги жароҳати, бош, орқа мия ёки кўзлардаги яқинда ўтказилган жарроҳлик аралашувлар, яқиндаги бош мия ички қон қуйилиши, маълум бўлган ёки гумон қилинган қизилўнгач веналарининг варикоз кенгайиши, артериовеноз мальформациялар, томирли аневризмалар, орқа ёки бош миянинг йирик томирларининг патологияси каби кўп қон кетишининг аҳамиятли омиллари сифатида кўриладиган шикастланишлар ёки ҳолатлар;\nфракцияланмаган гепарин (ФГ), қуйимолекуляр гепаринлар (эноксапарин, далтепарин ва бошқ.), гепарин ҳосилалари (фондапаринкус ва бошқ.), перорал антикоагулянтлар (варфарин, дабигатран этексилат, апиксабар ва бошқ.) каби ҳар қандай бошқа антикоагулянтлар билан ёндош даволаш, бошқа антикоагулянт даволашга ўтишнинг алохида ҳолларидан (“Қўллаш усули ва дозалари” бўлимига қаранг) ёки ФГ марказий веноз ёки артериал катетернинг ўтказилишини таъминлаш учун керак бўлган дозаларда юборилишидан ташқари;\nклиник аҳамиятли қон кетишини ривожланиш хавфи билан боғлиқ бўлган, шу жумладан Чайлд-Пью бўйича В ва С синфи жигар циррози бўлган пациентларда, коагулопатия билан бирга кечувчи жигар касалликлари;\nБир қутида 30 та таблетка, тиббиётда қўллаш бўйича йўриқнома билан жойлаштирилган.\nИчга қабул қилинганидан кейин ривароксабаннинг сўрилиши деярли тўлиқ ва биокираолишлиги 80-100% ни ташкил қилади. Овқат қабул қилиш ривароксабаннинг AUC (“концентрация-вақт” эгри чизиқ остидаги майдони) ёки Cmax га (максимал концентрация) таъсир қилмайди.Оч қоринга таблетка қабул қилинганидан кейин, сўрилиш даражасини пасайиши оқибатида ривароксабаннинг биокираолишлиги 66% ни ташкил қилади. Риваксажен 20 мг овқат билан бирга қабул қилинганида AUC ни ўртача кўрсатгичи, оч қоринга қабул қилганда аниқланган кўрсатгич билан солиштирганда 39% га ошиши кузатилади, бу деярли тўлиқ биокираолишлигини ва ичга қабул қилинганида юқори биокираолишини кўрсатади. Риваксажен 15 мг ва 20 мг ни овқат қабул қилиш билан бирга қабул қилиш керак (“Қўллаш усули ва дозалари” бўлимига қаранг). Овқат қабул қилиш шароитларида Риваксажен 10 мг, 15 мг ва 20 мг дозаларнинг пропорционаллиги билан характерланади. Ривароксабаннинг фармакокинетикаси ўртача ўзгарувчанлик билан характерланади; шахсий ўзгарувчанлик (вариацион коэффициент) 30% дан 40% гачани ташкил қилади.\nОдам организмида ривароксабаннинг кўп қисми (92-95%) плазма оқсиллари билан боғланган, бунда асосий боғловчи компонент зардоб альбуминидир. Тақсимланиш ҳажми – ўртача, VSS тахминан 50 л ни ташкил қилади.\nРиксаженни клиник аҳамиятли қон кетиши хавфини белгиловчи, шу жумладан Чайлд-Пью бўйича В ва С синфи пациентларда, коагулопатия билан кечувчи жигар касалликлари бўлган пациентларда қўллаш мумкин эмас.\nБуйрак етишмовчилиги бўлган пациентларда ривароксабаннинг креатинин клиренси бўйича аниқланадиган буйрак фаолиятини пасайишига тескари пропорционал ўзаро таъсири даражасини ошиши кузатилади.\nКреатинин клиренси ≤15 мл/мин бўлган пациентларда Риваксаженни қўллаш бўйича маълумотлар йўқ, шунинг учун препаратни бу гуруҳ пациентларда қўллаш тавсия этилмайди. Қон плазмаси оқсиллари билан жадал боғланишини ҳисобга олиб, диализ ўтказилганида ривароксабиннинг чиқарилмаслиги кутилади.\nКреатинин клиренси минутига 30-15мл бўлган пациентларда, Риваксажен қўлланганида эҳтиёткорликка риоя қилиш керак. Асосий касаллик туфайли оғир даражадаги буйрак етишмовчилиги бўлган пациентларда қон кетиши ва тромбоз хавфи юқори бўлади.\nЮракнинг сунъий клапанлари бўлган пациентларда Риваксаженни қўллашнинг хавфсизлиги ва самарадорлиги ўрганилмаган, демак, бу гуруҳ пациентларда Риваксажен\n20 мг ни қўллаш (15 мг буйраклар фаолиятини ўртача ёки оғир бузилишлари бўлган пациентларда) етарли антикоагуляцион самара таъминлашини исботловчи маълумотлар йўқ. Бундай беморларни Риваксаженни қўллаш билан даволаш тавсия этилмайди.\nРиваксаженни азол гуруҳи замбуруғларга қарши препаратлар (масалан, кетоканозол) ёки ОИТВ протеазаси ингибиторлари (масалан, ритонавир) билан тизимли даволанаётган пациентларда қўллаш тавсия қилинмайди. Бу дори препаратлари CYP 3A4 изоферменти ва Р-гликопротеиннинг кучли ингибиторлари ҳисобланади. Натижада, бу дори препаратлари ривароксабаннинг плазмадаги концентрациясини клиник аҳамиятли даражагача (ўртача 2,6 марта) ошириши мумкин, бу қон кетишларини ривожланиш хавфини оширади.\nЎртача буйрак етишмовчилиги (креатинин клиренси <50-30 мл/мин) бўлган ва қон плазмасида ривароксабаннинг концентрациясини оширувчи препаратлар билан ёндош даволанаётган пациентларга Риваксаженни эҳтиёткорлик билан буюриш керак.\nБуйрак фаолиятини оғир бузилишлари (креатинин клиренси <30 мл/мин) бўлган беморларда, қон плазмасида ривароксабаннинг концентрацияси аҳамиятли ошган бўлиши мумкин (ўртача 1,6 марта), бу қон кетишларининг юқори хавфига олиб келиши мумкин. Маълумотларнинг чекланганлиги туфайли Риваксаженни креатинин клиренси\nКреатининг клиренси <15 мл/мин ли оғир буйрак етишмовчилиги бўлган беморларда клиник маълумотларнинг йўқлиги туфайли Риваксаженни қўллаш тавсия қилинмайди.\nРиваксаженни, бошқа антитромботик препаратлар каби, қон кетишининг юқори хавфи бўлган пациентларни даволашда эҳтиёткорлик билан ишлатиш керак, шу жумладан, агар қуйидагилар бўлса:\nбронхоэктазиялар ёки анамнездаги ўпкадан қон кетиши\nГемостазга таъсир этувчи дори препаратларини (масалан, ностероид яллиғланишга қарши препаратлар (НЯҚП), антиагрегантлар ёки бошқа антитромботик воситалар) қабул қилаётган пациентларга Риваксаженни буюришда эҳтиёткорликка риоя қилиш керак (“Дориларнинг ўзаро таъсири” бўлимига қаранг).\nАгар инвазив муолажа ёки жарроҳлик аралашуви ўтказишнинг зарурати бўлса, Риваксажен қабул қилишни, энг камида, аралашувдан 24 соат олдин ва шифокорнинг клиник хулосаси асосида тўхтатиш керак.\nРиваксажен қабул қилишни, мувофиқ клиник кўрсаткичлар ва адекват гемостаз мавжудлигида, инвазив муолажа ёки жарроҳлик аралашувдан кейин иложи борича тезроқ қайта бошлаш керак (“Фармакологик хусусиятлари/Метаболизми ва чиқарилиши” бўлимига қаранг).\nЎАТЭ бўлган пациентларда Риваксаженни фракцияланмаган гепаринга муқобил сифатида қўллаш тавсия этилмайди, улар гемодинамик беқарор ҳисобланадилар ёки тромболизис ёки ўпка эмболэктомия олишлари мумкин, чунки бу клиник ҳолларда Риваксаженнинг самарадорлиги аниқланмаган.\nЭпидурал/спинал анестезия ёки спинал пункция ўтказишда, тромбоэмболик асоратларни олдини олиш учун антитромботик воситаларни қўллаётган пациентлар, эпидурал ёки спинал гематома ривожланиш хавфига дучор бўладилар, у давомли ёки доимий фалаж чақириши мумкин.\nБундай кўринишлар ривожланишнинг хавфи доимий эпидурал катетерлар ишлатилганида ёки гемостазга таъсир этувчи препаратлар бирга қабул қилинганида янада кўпроқ ошади. Хавф шунингдек жароҳат ёки кўп сонли эпидурал ёки спинал пункциядан кейин ҳам ошиши мумкин.\nЭпидурал катетерни олиш препаратнинг умумий фармакокинетик хусусиятларини ҳисоби билан Риваксажен таблеткаларини охирги қабулидан кейин камида икки ярим чиқарилиш даврига эришилганда амалга оширилади, хусусан, ёш пациентларда камида 18 соатдан ва кекса шахсларда 26 соатдан кейин.\nРиваксаженни катетер олинганидан кейин камида 6 соат ўтгач қабул қилиш керак\nТравматик пункция ҳолида Риваксаженни буюришни 24 соатга кечиктириш керак.\nСинамаларнинг натижалари ва ивишнинг кўрсаткичларига (протромбин вақти, ФҚТВ, Hep Test®) таъсири, Риваксаженнинг таъсир механизмини ҳисоби билан кутилаётганга мувофиқ келади.\nРиваксаженнинг хавфсизлиги ва самарадорлиги ҳомиладорлик давридаги аёлларда аниқланмаган.\nРиваксаженни ҳомиладорлик давридаги аёлларда қўллаш мумкин эмас.\nРиваксаженнинг хавфсизлиги ва самарадорлиги эмизиш давридаги аёлларда аниқланмаган. Шунинг учун Риваксаженни фақат эмизиш тўхтатилганидан кейин қўллаш мумкин.\nРепродуктив қобилияти сақланган аёллар Риваксажен билан даволаниш даврида контрацепциянинг самарали усулларини ишлатишлари керак.\nБолалар ва 18 ёшдан кичик ўсмирларда Риваксаженнинг хавфсизлиги ва самарадорлиги аниқланмаган.\nРиваксаженни овқатланиш вақтида қабул қилиш керак.\nАгар пациент таблеткани бутунлигича ютиш қобилиятига эга бўлмаса, таблеткани майдалаш ва бевосита қабул қилиш олдидан сув ёки юмшоқ консистенцияли овқат, масалан, пюрелар билан аралаштириб истеъмол қилиш, шундан кейин овқат қабул қилиш керак. Катта бўлмаган миқдордаги сувда суюлтирилган Риваксаженнинг майдаланган таблеткасини меъда зонди орқали бериш мумкин, бунда таблеткани қабул қилиш олдидан, зондни хақиқатда меъдадалигига ишонч ҳосил қилиш керак. Майдаланган таблетка зонд орқали юборилганидан кейин, олдин зондни сув билан ювиш, сўнгра эса энтерал овқатни юбориш керак.\nАгар навбатдаги дозани қабул қилиш ўтказиб юборилган бўлса, пациент Риваксаженни дарҳол қабул қилиши ва кейинги куни тавсия этилган тартибга мувофиқ препаратни мунтазам қабул қилишни давом эттириш керак. Илгари ўтказиб юборилган дозанинг ўрнини тўлдириш учун дозани икки марта қабул қилиш мумкин эмас.\nАгар кунига икки марта 15 мг дозани қабул қилишда навбатдаги дозани қабул қилиш ўтказиб юборилган бўлса, пациент 30 мг суткалик дозани тушишини таъминлаш учун, Риваксаженни дарҳол қабул қилиш керак. Бунинг учун 15 мг дозадаги Риваксаженнинг 2 таблеткасини бир вақтда қабул қилиш мумкин. Кейинги куни тавсия этилган тартибга мувофиқ препаратни кунига бир марта 20 мг дозада мунтазам қабул қилишни давом эттириш керак\nЧуқур веналар тромбози (ЧВТ) ва ўпка артериясининг тромбоэмболияси (ЎАТЭ) ни даволаш, такрорий ЧВТ ва ЎАТЭ ни олдини олиш\nЎткир ЧВТ ва ЎАТЭ ни даволаш учун препаратнинг дастлабки тавсия этиладиган дозаси, такрорий ЧВТ ва ЎАТЭ ни давомли даволаш ва олдини олиш учун кунига бир марта 20 мг Риваксаженни кейинги қабул қилиш билан, биринчи 3 ҳафта давомида кунига икки марта 15 мг ни ташкил қилади. Даволашни веноз тромбоэмболиянинг хавф омиллари сақланган вақтгача давом эттириш керак.\nПрепаратнинг тавсия этиладиган максимал суткалик дозаси даволашнинг биринчи 3 ҳафтаси давомида суткада 30 мг ни ташкил қилади. Даволашнинг кейинги фазасида препаратнинг тавсия этиладиган дозаси 20 мг ни ташкил қилади.\nБеморнинг ёшига ( 65 ёшдан юқори), жинсига, тана вазнига ёки миллатига қараб дозани ўзгартириш талаб қилинмайди.18 ёшгача бўлган болалар ва ўспиринларда фойдаланиш хавфсизлиги ва самарадорлиги аниқланмаган.\nКоагулопатия билан бирга кечувчи жигар каслликлари бўлган пациентларда Риваксаженни қўллаш мумкин эмас, улар қон кетишини клиник аҳамиятли хавфини белгилайди (“Қўллаш мумкин бўлмаган ҳолатлар” бўлимига қаранг).\nБуйрак фаолиятининг бузилишлари бўлган пациентлар\nЧекланган клиник маълумотлар бўйича буйрак етишмовчилиги оғир беморларда (КК 15-29 мл/мин) ривароксабан концентрациясининг сезиларли даражада ошганлигини кўрсатади. Ушбу тоифадаги беморларни даволаш учун Риваксажен препаратини эҳтиёткорлик билан ишлатиш керак. Ривароксабанни КК 15 мл/мин дан кам бўлган беморларда қўллаш тавсия этилмайди.\nЕнгил буйрак етишмовчилиги (креатинин клиренси ≤80-50 мл/мин) бўлган беморларга Риваксажен буюрилганида, дозага тузатиш киритиш талаб этилмайди. Ўртача буйрак етишмовчилиги (креатинин клиренси <50-30 мл/мин) бўлган пациентлар учун, тавсия этиладиган доза кунига бир марта 15 мг ни ташкил қилади.\nОғир буйрак етишмовчилиги (креатинин клиренси <30-15 мл/мин) бўлган пациентларда олинган мавжуд бўлган чекланган клиник маълумотлар бўйича, бу беморларда ривароксабаннинг концентрациясини аҳамиятли ошишини намойиш қилади. Пациентларнинг бу гуруҳини даволашда Риваксажен 15 мг ни эҳтиёткорлик билан қўллаш керак.\nКреатинин клиренси <15 мл/мин бўлган пациентларда Риваксаженни ишлатиш тавсия этилмайди (“Қўллаш мумкин бўлмаган ҳолатлар”, “Фармакологик хусусиятлари/Фармакокинетикаси” бўлимларига қаранг).\nКлапанга боғлиқ бўлмаган бўлмачалар фибрилляцияси бўлган пациентларда инсульт ва тизимли тромбоэмболияни олдини олишда К витаминининг антагонистлари(АВК) дан Риваксаженга ўтиш\nАВК билан даволашни тўхтатиш ва ХНН <3,0 га етганида Риваксажен билан даволашни бошлаш керак. Пациентлар АВК дан Риваксаженга ўтишларида, препарат қабул қилинганидан кейин ХНН қийматлари сохта ошган бўлади. ХНН Риваксаженнинг антикоагулянт фаоллигини аниқлаш учун тўғри келмайди, ва шунинг учун бу мақсадда ишлатилмаслиги керак (“Дориларнинг ўзаро таъсири бўлимига” қаранг).\nРиваксажендан К витамини антагонистларига (АВК) ўтиш\nРиваксажендан АВК га ўтишда антикоагулянт самаранинг етишмовчилигини пайдо бўлиш имконияти мавжуд. Шунинг учун бундай ўтиш вақтида муқобил антикоагулянтлар ёрдамида узлуксиз етарли антикоагулянт самарани таъминлаш керак. Риваксаженни ХНН ошишига ёрдам бериши мумкинлигини таъкидлаш керак.\nРиваксажендан АВКни даволашга ўтишда, ХНН ≥2,0 кўрсатгичга эришгунича, бир вақтда АВК ни қабул қилиш керак. Ўтиш даврининг биринчи икки кунлари давомида, ХНН кўрсатгичларини аниқлаш натижаларига қараб, кейинги АВК дозасини буюриш билан АВК нинг стандарт дозасини қўллаш керак. Риваксажен ва АВК ни қабул қилиш вақтида, ХНН кўрсатгичини олдинги доза қабул қилинганидан кейин 24 соат ўтгач, ундан олдин эмас, лекин Риваксаженнинг навбатдаги дозасини қабул қилишгача аниқлаш керак. ХНН ишончли аниқлашни Риваксаженни қўллаш тўхтатилганидан ва препаратнинг охирги дозаси қабул қилинганидан кейин 24 соат ўтгач ўтказиш мумкин.\nПарентерал антикоагулянтлардан Риваксаженга ўтиш\nПарентерал антикоагулянтларни қабул қилаётган пациентлар учун, Риваксаженни қўллашни препаратни (масалан, қуйимолекуляр гепарин) навбатдаги режали парентерал юбориш вақтидан 0 – 2 соат олдин ёки препаратни (масалан, фракцияланмаган гепаринни вена ичига юбориш) узлуксиз парентерал юбориш тўхтатилган вақтда бошлаш керак.\nРиваксажендан парентерал антикоагулянтларга ўтиш\nРиваксаженни бекор қилиш ва Риваксаженнинг навбатдаги дозасини қабул қилиш керак бўлган вақтда, парентерал антикоагулянтнинг биринчи дозасини юбориш керак.\nКардиоверсия талаб қилиниши мумкин бўлган пациентларда Риваксажен препарати билан даволаш бошланиши ёки давом эттирилиши мумкин. Илгари антикоагулянт даволашни олган пациентлардаги қизилўнгач орқали эхокардиография (ҚОЭхо-КГ) назорати остидаги кардиоверсияда, адекват антикоагуляцияни таъминлаш учун Риваксажен, даволаш кардиоверсиядан 4 соат олдин буюрилиши керак.\nҚуйида келтирилган ножўя таъсирлар аъзолар, тизимлар ва пайдо бўлишини частотаси бўйича таснифланади. Ножўя таъсирлар ривожланиш тезлиги бўйича қуйидагича тақсимланади: жуда тез-тез (≥1/10), тез-тез (≥1/100, <1/10 гача), кам (≥1/1000, <1/100 гача), камдан-кам (≥1/10000, <1/1000 гача), жуда кам ҳолларда (<1/10000), шу жумладан ягона ножўя таъсирлар ҳам инобатга олинган. Ҳар бир груҳдаги ножўя таъсирлар жиддийлигига қараб, камайиб бориш тартибида жойлаштирилган.\nРивароксабанни ишлатишда қайд этилган ножўя реакцияларнинг учраш частотаси ҳақидаги умумлаштирилган маълумотлар қуйида келтирилган:\nАллегрик реакциялар, аллергик дерматит,ангионевротик шиш, аллергик шиш\nАсаб тизими томонидан\nБош айланиши, бош оғриши\nМия ичи ва бош мия ички қон қуйилишлар, хушдан кетиш\nКўриш аъзолари омонидан\nЮрак қон-томирлари томонидан\nАртериал қон босими пасайиши, гематома\nБурундан қон кетиши, қонли балғам ажралиши\nҲазм қилиш аъзолари томомнидан\nМилклар қонаши, меъда-ичакдан қон кетишлар ( шунингдек, тўғри ичакдан қон кетишлар), қоринда оғриқ, диспепсия, кўнгил айниши, ич қотиши*, диарея, қайт қилиш*\nЖигар ва ўт йўллари чиқариш томонидан\nЖигар функциясининг бузилиши\nСариқлик, холестаз, гепатит ( шунингдек гепатоцеллюляр шикастланиш)\nТаянч ҳаракат тизими томонидан\nБуйрак- сийдик чиқариш йўллари ва жинсий аъзолар томонидан\nЛаборатор кўрсаткичлар томонидан\nЖигар трансаминазалар даражасини ошиши\nЖароҳат, заҳарланиш, муолажалардан кейинги асоратлар\nжароҳатлардан ажралмалар ажралиши*\nтомирли сохтааневризмаси (ўткир коронар синдроми бўлган пациентларда тери орқали интервенцион аралашувлардан кейин кузатилган)***\n* оёқлардаги катта ортопедик операциялардан кейин қайд этилган.\n** ВТЭ даволашда <55 ёшли аёлларда жуда тез-тез сифатида қайд этилган.\n*** ЎКС ( ўткир коронар синдроми)ни профилактика ва асоратларини олдини олишда ( тери ости аралашувидан сўнг) камдан-кам ҳолларда рўйхатга олинган.\nРиваксажен CYP 3A4 изоферментини ва цитохромнинг бошқа муҳим изоформаларини бостирмайди ва индукция қилмайди.\nРиваксажен ва CYP 3A4 изоферментининг кучли ингибиторлари ва Р-гликопротенинни бир вақтда қўллаш, буйрак ва жигар клиренсини пасайишига ва шундай қилиб, тизимли таъсирини аҳамиятли ошишига олиб келиши мумкин.\nРиваксажен ва CYP 3A4 ва Р-гликопротеиннинг кучли ингибитори бўлган азолли замбуруғларга қарши препарат кетоконазолни (400 мг суткада 1 марта) бирга қўллаш, препаратнинг фармакодинамик самараларини аҳамиятли кучайиши билан бирга кечувчи Риваксаженни ўртача мувозанатли AUC ни 2,6 марта ошишига ва препаратни ўртача Cmax ни 1,7 марта ошишига олиб келади.\nРиваксажен ва CYP 3A4 ва Р-гликопротеиннинг кучли ингибитори бўлган ОИТВ протеаза ингибитори ритонавирни (600 мг суткада 2 марта) бирга буюриш препаратнинг фармакодинамик самараларини аҳамиятли кучайиши билан бирга кечувчи Риваксаженни ўртача мувозанатли AUC ни 2,5 марта ошишига ва Риваксаженни ўртача Cmax ни 1,6 марта ошишига олиб келади. Шунинг учун Риваксаженни азол гуруҳи замбуруғларга қарши препаратлар ёки ОИТВ протеазаси ингибиторлари билан тизимли даволанаётган пациентларда қўллаш тавсия қилинмайди (“Махсус кўрсатмалар” бўлимига қаранг).\nCYP 3A4 изоферментини кучли бостирувчи ва Р-гликопротеинни ўртача бостирувчи кларитромицин (500 мг суткада 2 марта), ривароксабаннинг AUC ва Cmax ни ўртача мувозанатли қийматларини 1,5 ва 1,4 марта ошишини чақирган.\nCYP 3A4 изоферментини ва Р-гликопротеинни ўртача бостирувчи эритромицин (500 мг суткада 3 марта), ривароксабаннинг AUC ва Cmax ни ўртача мувозанатли қийматларини 1,3 марта ошишини чақирган. Бу ошиш AUC ва Cmax ни нормал ўзгарувчанлиги тартибига эга ва клиник аҳамиятсиз деб ҳисобланади.\nCYP 3A4 изоферментини ўртача ингибиция қилувчи флуконазол (400 мг суткада бир марта), ривароксабаннинг ўртача AUC ни 1,4 марта ва ўртача Cmax ни 1,3 марта ошишини чақирган. Бу ошиш AUC ва Cmax ни нормал ўзгарувчанлиги тартибига эга ва клиник аҳамиятсиз деб ҳисобланади.\nРиваксажен ва CYP 3A4 изоферментини ва Р-гликопротеинни кучли индуктори бўлган рифампицинни бирга буюриш, ривароксабаннинг ўртача AUC ни тахминан 50% га пасайишига ва параллел унинг фармакодинамик таъсирини камайишига олиб келган. Риваксаженни CYP 3A4 нинг бошқа кучли индукторлари (масалан, фенитоин, карбамазепин, фенобарбитал ёки тешик далачой) билан бирга буюриш ҳам, плазмада ривароксабаннинг концентрациясини пасайишига олиб келиши мумкин. CYP 3A4 нинг кучли индукторларини эҳтиёткорлик билан қўллаш керак.\nЭноксапарин (40 мг бир марталик доза) ва Риваксажен (10 мг бир марталик доза) мажмуада буюрилганидан кейин, қон ивишининг синамаларига (протромбин вақти, ФҚПВ) нисбатан қўшимча самаралар билан бирга кечмайдиган Ха қарши-омилининг фаоллигига нисбатан аддитив самара кузатилган. Эноксапарин ривароксабаннинг фармакокинетикасини ўзгартирмаган.\nРиваксажен (15 мг) ва клопидогрел (300 мг зарб доза кейинги 75 мг самарани бир маромда сақлаб турувчи доза билан) орасида фармакокинетик ўзаро таъсирлар аниқланмаган, лекин пациентларнинг кичик гуруҳида тромбоцитларнинг агрегациясини даражаси ва Р-селектиннинг миқдори ёки GPIIb/IIIa-рецептори билан корреляция қилувчи қон кетиши вақтининг клиник аҳамиятли ошиши аниқланган (“Махсус кўрсатмалар” бўлимига қаранг)..\nРиваксажен (15 мг) ва напроксен 500 мг дозада бирга қўлланганидан кейин, қон кетиши вақтининг клиник аҳамиятли ошиши кузатилмаган. Шунга қарамасдан, алохида шахсларда яққолроқ фармакодинамик жавоб бўлиши мумкин.\nПациентларни варфариндан (ХНН 2,0 дан 3,0 гача) Риваксаженга (20 мг) ёки Риваксажендан (20 мг) варфаринга ўтишида протромбин вақти/ХНН (Неопластин), кутиш мумкин бўлган оддий йиғинди самарага қараганда каттароқ даражада ошган (ХНН нинг алохида қийматлари 12 га етиши мумкин), шу вақтнинг ўзида ФҚПВ га таъсири, Ха омилининг фаоллигини бостирилиши ва тромбиннинг эндоген потенциали аддитив бўлган.\nАгар ўтиш даври вақтида Риваксаженнинг фармакодинамик самараларини текширишнинг зарурати бўлса, керакли тестлар сифатида анти-Ха фаоллигини аниқлаш, PiCT ва HepTest® ишлатиш мумкин, уларга варфарин таъсир қилмайди.\nВарфаринни қўллаш тўхтатилганидан кейин 4-нчи кундан бошлаб барча тахлилларнинг натижалари (шу жумладан ПТВ, ФҚПВ, Ха омили фаоллигини ингибиция қилиниши ва ТЭП (тромбиннинг эндоген потенциали) фақат Риваксаженнинг таъсирини акс эттиради («Қўллаш усули ва дозалари» бўлимига қаранг).\nЎтиш даври вақтида варфариннинг фармакодинамик таъсирини текширишнинг зарурати бўлган холда, зарур тестлар сифатида, уларга Риваксажен минимал даражада таъсир кўрсатади, Риваксаженни охирги қабулидан кейин 24 соат ўтгач ХНН ни аниқлашда ривароксабаннинг С0 ишлатилиши мумкин. Риваксажен ва варфарин орасида хеч қандай фармакокинетик ўзаро таъсирлар қайд этилмаган.\nРиваксажен 15 мг ва 20 мг таблеткаларини овқатланиш вақтида қабул қилиш керак (“Фармакологик хусусиятлари/Фармакокинетикаси” бўлимига қаранг).\nТаркиби: битта таблетка қуйидагиларни сақлайди:\nфаол модда: ривароксабан 10 мг, 15 мг ёки 20 мг.\nёрдамчи моддалар: микрокристаллик целлюлоза, натрий кроскармеллозаси, гипромеллоза 5 cP (гидроксипропилметилцеллюлоза 2910), лактоза моногидрати, магний стеарати, натрия лаурилсульфат.\nқобиғи: Opadry 14F150002 Dark Red\nРиваксажен – ичга қабул қилинганида биокираолишликка эга бўлган қоннинг Ха омилини юқориселектив синтетик бевосита ингибиторидир.\nИчки ва ташқи йўллар орқали Ха омилини ҳосил бўлиши билан қоннинг Х омилини фаоллашиши, коагуляцион каскадда марказий роль ўйнайди. Қоннинг Ха омили протромбинни бевосита протромбиназа комплекси орқали тромбинга айлантиради ва бу реакция, охир оқибатда, фибрин лахтасини ҳосил бўлишига ва тромбин томонидан тромбоцитларни фаоллашишига олиб келади. Xa омилнинг битта молекуласи 1000 дан ортиқ тромбин молекулаларининг ҳосил бўлишини катализлайди, бу “ тромбин портлаши” деб номланади. Бундан ташқари, протромбиназа билан боғлиқ Ха омили орқали реакция тезлиги, эркин Ха омили орқали реакция тезлиги билан солиштирганда 300 000 марта ошади, бу тромбин даражасида кескин сакрашни таъминлайди. Ха нинг селектив ингибиторлари “ тромбин портлаши” ҳосил бўлишини тўхтатиш қобилиятига эга. Натижада, Риваксажен қон ивишига қатор специфик ва умумий синамаларнинг натижаларини ўзгартиради.\nИсон организмида Ха омили ингибицияси дозага боғлиқлиги кузатилган. Риваксажен протромбин вақтига дозага боғлиқ таъсир кўрсатади ва агар таҳлил учун “Неопластин” тўплами ишлатилса, плазмадаги концентрациялари билан яқин корреляция қилади (r=0,98). Бошқа реактивлар ишлатилганида натижалар фарқ қилади. Асбобнинг кўрсатмаларини секундларда олиш керак, чунки ХНН (халқаро нормаллашган нисбат) фақат кумаринлар учун калибрланган ва валидацияланган ва бошқа антикоагулянтлар учун қўллаш мумкин эмас.\nОртопедик катта операция ўтказилган пациентларда препаратни қабул қилгандан кейин 2-4 соат ўтгач, протромби вақти (Neoplastin) учун 5/95-чи фоиз ( 13-25 сония) ўзгариб туради.\nЧуқур веналар тромбози (ЧВТ) ва ўпка артериясининг тромбоэмболиясини (ЎАТЭ) даволаш учун, шунингдек ЧВТ ва ЎАТЭ такрорланишини олдини олиш учун Риваксажен қабул қилаётган пациентларда, “Неопластин” тўплами ёрдамида аниқланадиган 5/95 фоизли протромбин вақти, мувофиқ кунига икки марта 15 мг доза учун 17 секунддан 32 секундгача, ва кунига бир марта 20 мг доза учун 15 секунддан 30 секундгача ўзгаради. Шунингдек Риваксажен дозага боғлиқ фаолланган қисман тромбопластин вақтини (ФҚТВ) ва HepTest, натижаларини оширади; лекин бу кўрсаткичларни Риваксаженнинг фармакодинамик самараларини баҳолаш учун ишлатиш тавсия этилмайди. Риваксажен шунингдек қоннинг Ха анти-омили фаоллигига таъсир қилмайди, лекин калибрлаш учун стандартлар йўқ.\nРиваксажен билан даволаш даврида қон ивишининг кўрсаткичлари мониторингини ўтказишни зарурати йўқ.\nПрепарат ҳаво ҳарорати 300с дан юқори бўлмаган, болалар ола олмайдиган жойда сақлансин ва яроқлилик муддати ўтгач қўлланилмасин.\nСимптомлари: 600 мг гача ривароксабан қабул қилинганида қон кетишлар ёки бошқа ножўя реакцияларни ривожланиши дозани ошириб юборилишининг кам ҳоллари қайд қилинган. Сўрилиши чекланганлиги муносабати билан, 50 мг га тенг ва юқори, терапевтик юқори дозалар қўлланганида қон плазмасида унинг ўртача концентрациясини кейинги ошишисиз паст даражали плато ривожланиши кутилади.\nДаволаш: ривароксабаннинг специфик антидоти номаълум. Доза ошириб юборилган ҳолда ривароксабаннинг сўрилишини пасайтириш учун фаоллаштирилган кўмирни ишлатиш мумкин. Қон плазмаси оқсиллари билан жадал боғланишини ҳисобга олиб, диализ ўтказишда ривароксабанни чиқарилиши кузатилади.\nRIVAKSAJEN tabletkalari 20mg N30 Novugen Pharma O'zbekiston\nRIVAKSAJEN tabletkalari 15mg N30 Novugen Pharma O'zbekiston\nRIVAKSAJEN tabletkalari 10mg N30 Novugen Pharma O'zbekiston\nRivaksajen dori vositasi O'zbekiston dori vositalari reestrida ro'yxatdan o'tganmi?\nRivaksajen dori vositasi ishlab chiqaruvchisi kim va u qaysi davlatda ishlab chiqarilgan?\nRivaksajen dori vositasi Novugen Pharma, ИП ООО tomonidan O'zbekiston mamlakatida ishlab chiqarilgan.\n«Rivaksajen» dorisining ta'rifi Apteka.uz saytida qisqartilirlgan yoki rasmiy ko'rsatmalar bilan to'ldirilgan bo'lishi mumkin. Dorini sotib olishdan va ishlatishdan oldin siz shifokor bilan maslahatlashib, ishlab chiqaruvchi tomonidan tasdiqlangan izoh bilan tanishishingiz kerak.


Аллоҳ азза ва жалла айтади: «Батаҳқиқ, биз Бани Одамни азизу мукаррам қилиб қўйдик...» (Исро сураси, 70). Аллоҳ инсонни Ер юзида ҳукмдор, Ўзининг қули ва халифаси қилиб қўйди. Парвардигори олам инсонга бутун Ер юзини бўйсундириб, у ерда халифа қилиб қўйганидан кейин ҳам, уни жинларга бўйсундириб, унинг вужудини уларга ишғол эттириб, унинг номидан гапиртирадиган қилиб қўйиши мумкинми? Бу – бемаъниликку?!\nБизга Қуръондан маълумки, инсон жинларни бошқариши мумкин, бунга Аллоҳ таолонинг Сулаймон алайҳиссаломга жинлардан “бинокор”лардан тортиб, “ғаввос”ларигача “кишанланган” ҳолда бўйсундириб қўйгани далилдир (Сод сураси, 37-38). “У(жин)лар унга меҳроблар, ҳайкаллар, ҳовузлар каби лаганлар ва собит қозонлардан хоҳлаганини қилиб беришар эди...” (Сабаъ сураси, 13) ва ҳ.к.\nКўп ҳолатларда инсоннинг жиндан қудратлироқ эканлигини кўрамиз. У (Сулаймон): “Эй аъёнлар! Улар менга таслим бўлиб келишларидан олдин қайсингиз ҳузуримга у (малика)нинг тахтини келтира олади?” деди. Жинлардан бўлган Ифрит: “Мен уни сенга мақомингдан тургунингча келтирурман. Албатта, бунга қувватим ва ишончим бор”, деди. Китобдан илми бор шахс: “Мен уни сенга кўзингни очиб юмгунингча келтирурман”, деди... (Намл сураси, 38-40)\nЯъни бири мажлис тугаши биланоқ 4-5 соатдан кейин, бошқаси кўз очиб юмгунча бажаришни ваъда қилишди. Ва шу иккинчиси Китобдан илми бор шахс, шубҳасиз, инсон эди. Ваҳоланки, мурожаат мажлисда иштирок этаётган жин ва инсонлардан ташкил топган илм аҳлига қаратилган эди. Фаришталар у ерда йўқ эдилар.\nЖинларнинг инсонларни бошқариш масаласига келсак, бу ҳақда Қуръони Каримда, Қиёмат куни шайтон “...Менинг устингиздан ҳеч қандай ҳукмронлигим йўқ эди. Фақат даъват қилсам, ижобат қилдингиз...” дейилади. ( Иброҳим сураси, 22).\nЯъни, менинг устингиздан сизларни васваса қилишдан бошқа ҳеч қандай ҳукмронлигим йўқ эди, мен сизларни фақат васваса қилдим, сизлар қулоқ солдингиз.\nБир куни менга қизиқ воқеани айтиб беришган эди, бир жиноятчи банкдан катта миқдорда пул ўғирлаб, қозининг олдига боради ва ичига жин кириб, ўғирлик қилишга мажбур этганини айтади. Гувоҳ сифатида ўзини жинлардан ўқиб юрган шайхни олиб боради. Шайх жиноятчи ҳақиқатда жинлар билан чалинганини тасдиқлайди. Шунда қози улардан далил, яъни жинларни кўрсатишни талаб қилган экан...\nШайх Муҳаммад Содиқ Муҳаммад Юсуф ҳазратлари Ислом.Уз порталининг савол-жавоб саҳифасида мавзуга оид саволга қуйидагича жавоб берган:\n"...Агар одам ўзининг ичига жин киради, деган эътиқодни қилса, унга ўша нарса бўлганга ўхшаб кўринаверади. Ақидаси мустаҳкам, Аллоҳ таолога қаттиқ ишонган, “бу нарса бўлиши мумкин эмас”, деб юрган одамларнинг ичига жин ҳам кирмайди, улар бундай васавасаларга учрашмайди ҳам. “Жин одамнинг ичига киради” деган гапни саволингизда зикр қилинган каби “қори”лар айтса, оми одамлар бу сафсатага “қори одам айтмоқда-ку”, дея яна ҳам қаттиқроқ ишонишади. Бир катта қори одамнинг шогирди шу ишни қилган экан, бу динга, Қуръони Каримга тўғри келмайди, гуноҳкор бўлибсан, деб менинг олдимга ўша шогирдини бошлаб келди. Мен унга ҳаммасини тушунтирдим. Аммо Қуръони Каримдан бир оз ёд олиб, “қори” бўлган одамнинг илми йўқ экан, кейин яна ўша ишини давом эттирибди. Айтмоқчиманки, бировнинг қори бўлиши одамларни алдаб қўймаслиги керак. Минг афсуслар бўлсинки, баъзи имомлар ҳам шу ишни қилишади. Бу ҳам кўпчиликни алдаб қўймаслиги керак. Шунингдек, ўша жин чиқариш даъвосини қилаётган кишилар одамларга кўрсатаётган, телефонларга ёзиб олган кўринишлар ҳам одамларни алдаб қўймаслиги керак. Кўп марта такрорланганидек, бу нарсалар одамнинг ишонишига боғлиқ. Кейин фитна ва синов ҳам бўлади. Қадим замонлардаёқ мужтаҳид уламоларимиз “жин билан гаплашишни даъво қилган одамнинг шаҳодати (гувоҳлиги) соқит бўлади” деб фатво чиқарганлар. Шундай бўлгандан кейин жинкашлик қилиш, бундай ношаръий йўл билан пул топиш обрў келтирмайди, бу ор-номусни булғайди, шармандаликка сабаб бўлади. Чет элларда ҳам авваллари бу каби ҳолатлар бўлган. Жин чиқариш, азайимхонлик ва буларга ўхшаш нарсалар авж олиб кетган эди. Ҳозирда жинкашлик ва бошқа ишларни қилганлар тавба қилиб, одамларга узр айтдилар. Саудия Арабистонида ҳукумат маҳаллий ҳокимият вакили, миршаблар, диний олимлар, оммавий ахборот воситалари вакиллари ва бошқалардан иборат махсус ҳайъатлар тузиб, жинкаш, фолбин ва шуларга ўхшаш тоифаларга қарши катта сафарбарликлар ўтказди. Мазкур жинкаш, азайимхон, фолбин ва бошқаларнинг ҳийла-найрангларини оммавий ахборот воситалари орқали халққа етказиб, уларни шарманда қилишди. Бизга бу гаплар ўша тарафлардан кечроқ келгани учун ҳамон давом этмоқда, холос. Бизда ҳам уларга қарши қаттиқ чоралар кўрилса, яхши бўлар эди.“Одамнинг ичига жин кириб олади” деган гап бизда яқинда пайдо бўлди. Авваллари умуман бундай гаплар йўқ эди. Мисрда ўқиб келганлардан баъзилари ўша ердаги “жин чиқарувчи”лардан бу ишни ўрганиб келишди. Мен бу гапни жин билан ўралашганларга айтган эдим, улар тан олишди. Нимага бошқаларнинг ичига эмас, фақат мусулмонларнинг ичига жин киради, деган саволга ҳам жавоб бера олишмади. Энг ёмони, бу ишларнинг ҳаммаси пул учун қилинади. Гўё жин кирганга бепул дам соладиган “жин чиқарувчи”ни кўрганимиз-билганимиз йўқ. Шариатда жинга қарши дам солишни касб қилиб олиш мутлақо мумкин эмас. Аввал айтиб ўтилганидек, Аллоҳни зикр қилиш, ҳар доим эслаб юриш жин ва шайтонга қарши энг ишончли ва кучли қуролдир. Одамлар ўзлари билган сураларини ўқиб, ўзларига дам солиб юришлари керак. Айниқса, ҳадисларда келган Фотиҳа, Кафирун, Ихлос, Фалақ, Нас каби сураларни ва “Курсий ояти”га ўхшаш оятларни ўқиб ўзига дам солиб юриш жуда ҳам манфаатлидир".\nMore in this category: « Аср вақтининг сири Ошқазон-ичак раки: Асосий хавф - спиртли ичимликлар »


Андижон вилоятида ишини йўқотган боғча мудираси ўз жонига қасд қилди. Унинг ходимлари ва раҳбарлари нима дейди?\n4 май куни Андижон вилояти Балиқчи туманидаги 11-мактабгача таълим муассасаси мудираси Гулчеҳрахон Хўжақулова яшаш хонадонида ўзини осган. Оила аъзолари уни қутқариб қолишга улгуришган ва у айни пайтда касалхонада ҳушсиз ҳолда қолмоқда.\nKun.uz мухбирлари ҳодиса сабаблари билан қизиқиб, унинг ҳамкасблари, оила аъзолари, шифокор, туман мактабгача таълим бўлими мудираси ҳамда туман прокуратураси вакилидан изоҳ олди.\nҲамкасблари нима дейди?\nГулчеҳрахон Хўжақулова 30 йилдан бери ишлаб келаётган 11-МТМ туманнинг Хўжаобод қишлоғида жойлашган. Муассаса ходималаридан бири ўз раҳбари қурилиш ишлари туфайли соғлигини йўқотгани ҳақида гапирди.\n«Боғчамиз биноси 2019 йили реконструкцияга тушиб, апрель ойидан қурилиш ишлари бошланган эди. Орада озгина узилиш бўлди ва яна давом этди. Менинг фикримча, мудирамиз шу қурилиш туфайли соғлигини йўқотди.\nНоябрь ойида боғчамизда қурилиш ишлари тугаб, фойдаланишга топширилиши керак эди. Лекин қилинган ишлар мудирамизнинг кўнглидагидек бўлмади. Унга бинонинг ташқи кўриниши ва ичидаги камчиликлар ёқмади. Айниқса, ўйин майдони ва бассейннинг чиқиб-тушиш зинапояси қилинмаган эди. Иккинчи қаватда канализация тизими ишламади. Хоналардаги поллар талабга жавоб бермас эди. Опа ноябрь ойигача жуда яхши юрган эди. Ўшандан кейин соғлигини йўқота бошлади.\nМенга шу қурилиш ишлари бўйича гап эшитаётганини айтиб, йиғлаган ҳам эди. Ўзи боғчамиз 1973 йилда қурилган. Эскириб кетганди», дейди МТМ ҳамшираси Назира Ғаффорова.\nМаълум бўлишича, Г.Хўжақулова қурилиш ишларидаги камчиликлар туфайли қурувчилар бошлиғи билан тортишган экан.\n«26 ноябрь куни ҳушидан кетиб қолибди, деб эшитдик. Кейинги куни ишга чиқмади. Январь ойида боғчамизнинг очилиш маросими бўлиб ўтди. Лекин камчиликлар бор эди. Мудирамиз «камчиликларни тўғрилаб берасизлар, кейин имзо чекаман», деган эди. Касал бўлган кунларида имзо чектиришди.\nЭнг асосий камчиликлардан бири бу ишлатиш учун сув таъминоти чатоқ. Тасаввур қилинг, боғчанинг сув тизими қишлоқникига уланган. Эрталаб бир соат сув берилади. Ўша пайтда биз идишларни, «баклажка»ларни сувга тўлдириб оламиз. Лекин сув бизга кун давомида керак-ку? Болалар пластилин билан ишлайди, кўчада ўйнайди. Чиройли санузеллар қилингани билан сув бўлмаса нима фойдаси бор?\nХоналарни иситиш учун қилинган «Иссиқ пол» нобоп кабеллардан монтаж қилинган экан. Симлари эриб кетяпти. Иситиш тармоғига сув айлантирганда, ҳамма хоналарга сув тошиб кетган. Пол ёғочларимиз кўтарилиб кетди. Деворларга чиққани учун нураб кетяпти. Юқори қаватдаги канализацияни ишлатсак, сув оқиб кетади. Опа камчиликларни тўғрилатаман деб ҳаракат қилди», дейди ўрта гуруҳ тарбиячиси Замирахон Қобилова.\nТуман мактабгача таълим бўлими мудираси Сайёра Хонкелдиева мудира ишдан кетишини айтган.\n«Қурувчилар, мудира ўз жонига суиқасд қилганидан кейин икки кун ичида бассейнни ва бинонинг тушиб кетган жойларини тўғрилашга уринишди. Мен мудирамизнинг боғча лойиҳада кўрсатилганидек сифатда таъмирланмагани учун диққат бўлиб, оғриб қолди деб ўйладим. Ҳақиқатан ҳам ориятли аёл эди. Бирга яхши ишлардик. Шу ишлар бошлангандан кейин брусчаткаларни ўрнатишни ҳам якунига етказишди. Симларни улаб беришди, лекин яна учқун чиқиб, ёниб кетди. Шпаклёвка қилишди, лекин охирига етказишгани йўқ.\nЎтган йили 27 ноябрь куни туман мактабгача таълим бўлими мудираси Сайёра Хонкелдиева келиб ота-оналарга йиғилиш ўтказди. Боғча мудираси иштирокисиз ўтказилган йиғилишда Сайёра Хонкелдиева «Гулчеҳрахон Хўжақуловани мудира бўлиб ишлаш-ишламаслигини мен ҳал қиламан», деди. Бу гап ота-оналар ва боғча ходимларига ёқмади. Сабаби, боғча шу даражага келишида мудиранинг ўрни катта эди. Ота-оналардан бири боғча мудирамиз ўз жойида қолсин, деб ҳам айтди. Лекин ишга қўйишмади. Очилиш маросими ўтказилди. Боғча мудирамиз ўз ҳисобидан таътилга чиқди. Таътил вақти тугаб, ишга қайтаман деганда, МТМ бўлим бошлиғи томонидан лавозимга қайта қўйилмади. Ўрнига Мусмирахон Толиповани вақтинчалик мудира этиб тайинлаб кетди», дейди ёрдамчи тарбиячи Зуҳрахон Мўминова.\nБоғча ҳамшираси мудира ишга қайтишга урингани ҳақида эслайди.\n«13 апрель куни мудирамиз қизи билан боғчага келди. Соғлиги анча яхши эди. Ишга қайтишини айтди. Бўлим мудирасига қайтганим ҳақида айтиб қўйишим керак деб, ташқарига чиқиб қўнғироқ қилди. Ўша пайт биз телефондаги суҳбатни эшитиб қолдик. Мудирамиз «Мен ўз ишимга қайтаман, нафақага чиқишимга бир йил қолди», деди. Эрталаб яна боғчага келди. Биз мудирамиз ўз жойида қолишини сўраб, Сайёра Хонкелдиева номига билдиришнома ёздик. Шу вақтда МТМ бўлимидан телефон бўлди ва уни чақиртиришди. Бўлимга бориб, гаплашиб келди. Мудира билан телефон орқали боғланганимда, «ишимни кадрлар бўлими бошлиғи Толибжон ҳал қилар экан», деди.\nОпа қурилишни қабул қилиш ҳужжатларига камчиликлар борлиги учун имзо чекмай юрган эди. Касал бўлиб уйда даволанаётган пайтда, ноябрь ойининг охири ё декабрь ойининг бошида имзо чектиришди. Ишини жуда яхши кўргани, оиласидан ҳам устун кўргани учун ишдан кетгани руҳиятига қаттиқ таъсир қилди», дейди МТМ ҳамшираси Назира Ғаффорова.\nҚурувчи ташкилот раҳбари ва бинони қабул қилиб олган расмий фикри\n11-МТМда мукаммал таъмирлаш ишларини олиб борган «Милано қурилиш» МЧЖ ижрочи раҳбари Зафаржон Расулов билан суҳбатлашдик.\n«2019 йил дастурга тушган шу боғчада мукаммал таъмирлаш ишларини олиб борганмиз. Ноябрь ойи охирида шартнома муддати бўйича ўз вақтида камчиликларсиз топширдик. Буюртмачи даставвал вилоят ҳокимлиги қошидаги «Ягона буюртмачи хизмати» бўлган эди. Кейинчалик вилоят мактабгача таълим бошқармасининг қурилиш бўлими ташкил бўлгани учун ишлар шуларнинг назоратида якунланди.\nБоғча мудираси билан ҳеч қандай тортишувлар бўлмаган. Қурилиш давомида 4-5 марта кўришганмиз, холос. Тўғри, иш жараёнида камчиликлар бўлган. Лекин синов даврида ҳеч қандай камчилик бўлмаган. Камчиликлар юзага келган бўлса ҳам бартараф этиб келдик. Ҳозир карантин даври бўлгани учун барча муассасалар ёпилган. Бу объект янги, шамоллатиб турилиши керак. Шу 2 ой назоратдан четда қолган деб ўйлаб, кеча келиб, камчиликларни яна бир бор тўғриладик. Кафолат муддатининг ярми ўтиб бўлди. Бизнинг назоратимизда бўлиши керак. Жами 4 миллиард 10 миллион сўмлик иш бажарилган. Пулнинг 95 фоизи тушган. Қолган 5 фоизи кафолат муддати тугагандан сўнг берилади. Махсус ишчи гуруҳ томонидан текширилиб, назоратдан ўтказилгандан сўнг 5 фоиз миқдордаги пулни беришади», дейди у.\nБинони фойдаланиш учун қабул қилишга масъул бўлган «Инфратузилмаларни ривожлантириш бўйича инжиниринг компанияси» ДУК Андижон филиали муҳандиси Султонбек Эгамбердиев билан ҳам суҳбатлашдик.\n«2019 йилнинг 28 декабрь куни муассаса Давлат қабул комиссиясининг далолатномасига асосан фойдаланишга топширилган. Бино қурилишида катта камчиликлар йўқ эди. Қайсидир хонанинг сувоғи кўчгани ёки сув ҳавзасидаги камчиликларни бир йиллик кафолатли муддат давомида охирига етказиб бериляпти. Гулчеҳра Хўжақулова қурилиш ишлари давомида жуда қаттиқ ҳаракат қилди. Жараённи кузатиб борди. Лекин боғча мудираси ва қурувчилар ўртасида тортишувли ҳолатлар бўлмаган», дейди у.\n«Сўнгги вақтларда сиқилиб юрган эди»\nГулчеҳра Хўжамқулова хонадонида бўлиб, онаси Мамлакатхон Хўжақулова ва опаси Анорхон Мамажонова билан суҳбатлашдик.\nОнасининг айтишича, қизи сўнгги пайтларда ишида роса кўп муаммоларга дуч келгани, тумандаги бошлиғи билан келиша олмай қолган экан. Опаси эса синглиси туман мудири Сайёра Хонкелдиева кўп марта қаттиқ гапиргани учун қийналгани, уни қурилишни қабул қилиш ҳужжатига қўл қўйишга мажбурлашганини айтди.\n«Синглим туман мактабгача таълим бўлими мудираси билан чиқишиб кета олмади. У синглимга, боғчанинг камчиликлари унинг бўйнида эканини айтган экан. Шу гаплар таъсир қилди. Руҳий ҳолати ёмонлигидан биттагина фарзанди ва ота-онам ҳам кўзига кўринмай қолди. Ҳаммамизнинг қаддимизни букиб қўйди. Неча ой касал бўлиб ётган бўлса, ўрнига келган мудира ёки раҳбари аҳволини сўраб келмади. Энди ўлар ҳолатида жон талашиб ётганда икки марта келибди. Раҳбар шундай бўладими?», дейди опаси Онархон Мамажонова.\nГулчеҳра Хўжақулованинг қизи Зиёдахон Мамажонова 14 апрель куни онаси билан туман Мактабгача таълим бўлими мудираси Сайёра Хонкелдиеванинг олдига борганини айтди. У онасига ишга қайтиш учун ариза ёздиришгани ва унинг ишга қайтиши масаласини Андижон вилоят мактабгача таълим муассасалари бошқармаси бошлиғи Муқаддас Абдуллаева ҳал қилишини билдиришган. Қизи онаси билан 11-боғчага борганида онасига вақтинча мудира бўлиб турган Мусмира Толипова «сиз тарбиячи бўлиб ишга қайтар экансиз», дегани, шундан сўнг онасининг руҳий ҳолати ўзгарганини айтди.\nУкаси Авазбек Хожиқулов эса унга Сайёра Хонкелдиева қўнғироқ қилгани ва опасининг ишга қайтиши масаласи карантин даври тугаганидан сўнг вилоят мактабгача таълим бошқармаси томонидан ҳал қилинишини айтганини билдирди.\nШошилинч тиббий ёрдам бўлимида\nБалиқчи туман шошилинч тиббий ёрдам бўлими шифокори ҳам ҳолат бўйича изоҳ берди.\n«Хўжаобод қишлоғида яшовчи 1967 йилда туғилган бемор Гулчеҳрахон Хўжақуловани 4 май куни олиб келишди. Келган пайтда беморнинг ҳолати оғир эди. Ташхиси - механик асфикция. Нафас етишмовчилигининг оғир даражаси билан реанимация бўлимига жойлаштирилди. Биринчи ёрдам кўрсатилиб, сунъий ўпка вентиляция аппаратига уланди. Айни пайтда ҳолати оғир. Барча реанимацион муолажалар давом этяпти. Ҳушига келгани йўқ», дейди Чинобод шошилинч тиббий ёрдам бўлими реаниматологи Аҳрорбек Останақулов.\nТуман мудираси нима дейди?\nБалиқчи туман Мактабгача таълим бўлимига бориб, мудира Сайёрахон Хонкелдиева билан боғча мудираси иши бўйича гаплашдик.\n«11-мактабгача таълим ташкилоти мудираси билан боғлиқ воқеа бизни қайғуга солди. Ушбу боғча мудираси Гулчеҳрахон Хўжақулова бир неча йилдан бери шу соҳада фаолият кўрсатган, уни фаолияти давомида катта масъулияти, меҳр-муҳаббатини ўз ишига бахшида қилган, тартибли, қалби тоза инсон деб биламан.\nЛекин Гулчеҳра опа фаолиятим даврида мен билан кўп ишламади. Мен октябрь ойида иш бошлаган бўлсам, опа сайлов участкаси аъзоси бўлган ва вазифасидан вақтинча озод қилинган эди. Ана шу даврда ишга қайтмаган. Соғлиги, яъни марказий нерв тизими шикастланиши билан боғлиқ ташхислари бор. Касаллик таътили тугагандан сўнг, яна соғлиги яхши эмаслигини айтиб, меҳнат таътили учун ёзма ариза билан мурожаат қилган эди.\nУнга меҳнат қонунчилигида белгиланган тартибда таътил берилган ва буйруқлар билан расмийлаштирилган. Хўжақулованинг меҳнат таътили тугаган, лекин соғлиги бўйича муаммоларини кўрсатиб, ўз ҳисобидан 11 март куни яна меҳнат таътилига чиқиш учун ариза билан мурожаат қилди.\nАризаси қаноатлантирилиб, белгиланган тартибда 35 кунлик меҳнат таътилидан сўнг ўз ҳисобидан таътил берилди. Меҳнат таътили тугагандан сўнг, мудира мактабгача таълим бўлимига қизи билан бирга ташриф буюрди. Мен ўз хонамда кадрлар бўлими бошлиғи Набижон ва иш юритувчи Нилуфар билан бирга қабул қилганмиз. Соғлиги ҳолатини сўраб, опага далда бергандик. Ўзини қўлга олиши, биргина фарзанди учун ўзида куч тўплаши ва соғлигини янада эҳтиёт қилиши кераклигини айтиб, мотивация бердик. Мен ишга қайтиш тўғрисидаги аризасини шу куннинг ўзида ёзиб қолдириши мумкинлигини айтгандим. Гулчеҳра опа ариза қолдирган. Мактабгача таълим бўлимининг бир неча ходимлари гувоҳлигида ишга қайтаришимиз тўғрисида ариза берган. Хўжақуловани аризасига асосан ишга қайтардим. Буйруқлари бор.\n14 апрель куни карантин бўлишига қарамасдан Гулчеҳра опа меҳнат жамоасини тўплаган ва меҳнат таътилидан қайтганини эълон қилган. Суратлар ва далиллар бор. Эртасига ҳам маълум бир вақт боғчада бўлган. 15 апрель куни ҳам боғчада бўлгани ҳақида видеотасвирлар бор. Кейин 2 кун вазифасини бажаргани чиқмаган.\nСоғлигида яхши ҳолатларни кузатмаганим учун Гулчеҳра опанинг укаси Авазбек Хўжақуловнинг телефон рақамини топдик. 18 апрель куни укаси билан опанинг ҳолати бўйича гаплашдим. Ҳозир карантин даври эканлиги, бу давр ўтиб кетгандан сўнг ўз фаолиятини қониқарли давом эттириб кетиши бўйича суҳбатлашдим. Укаси рози бўлиб, жуда хурсанд бўлган эди. Майли, опамни ўз ишига тикласангиз, деган эди. Гап-сўзлар ва тушунмовчиликлар бўлганини, гўёки биз ишдан бўшатгандай, ўрнига вазирликдан кимнингдир буйруғини чиқарган каби шов-шувлар етиб келганини айтдим. Айни пайтда мактабгача таълим ташкилоти мудираси сифатида тургани ва бу лавозимдан бўшатиш менинг ваколатим эмаслигини айтганимдан кейин миннатдорчилик билдирди.\nГулчеҳрахон Хўжақулова ҳозирда ҳам 11-мактабгача таълим ташкилоти мудираси лавозимида турибди. Меҳнат дафтарчасини илова қилишим ёки мактабгача таълим бўлимининг ҳисобхонасидан исталган ҳужжатни тақдим қилишим мумкин. Лекин, у ерда бинонинг қурилиши билан боғлиқ қандайдир бўҳтон, уйдирма ва туҳматлар кимлардир томонидан шакллантириляпти. Айни вақтда мен ҳам шу уйдирмаларни уюштираётган одамларнинг белгиланган қонун талаблари асосида жазога тортилишини сўраб қоламан. Мен лавозимга келган пайтимда, боғча биносининг қурилиши тўла якуний ҳолатга келган эди. Сабаби, давлатнинг жуда катта маблағи сарфланаётганини кузатганман.\nҚурувчини чақириб, ишлар якунланиш арафасида бўлса-да, баъзи бир камчиликлар ва нуқсонлар борлигини аниқлаганмиз. Буларни бартараф этишни қурувчидан талаб қилганмиз.\nБоғчани қабул қилиш жараёнида биз тўғридан тўғри ҳеч қандай ҳужжатларсиз қабул қилмаганмиз. Керакли ташкилотлар билан далолатномалар тузилган. Қисман камчиликлари бўлган, лекин қиш фасли бўлгани учун болаларни олиб кирганмиз. Қабул қилиб олишда Гулчеҳра опага босим ўтказилган деб, менга қўйилган айбга қатъий исбот талаб қиламан. Шунақа кўрсатма бераётганлар исбот ва далиллари билан кўрсатишини сўрайман. Сабаби, Гулчеҳра опа қурилиш жараёнида бўлмаган. У пайтда касаллик ва меҳнат таътилида бўлган. Босим ўтказилишига келсак, аксинча, имзо чекиб юбормаслик ҳақида кўрсатма берганман. Боғчанинг камчиликлари борлигини айтганман. Ўтган куни мактабгача таълим вазири ўринбосари ва бошқарма бошлиғи М.Абдуллаева билан биргаликда келиб ўрганилганда, ҳамшира айтдики, «Гулчеҳра опа телефонда Сайёра Хонкелдиева айтяпти, имзо чекиб берамиз экан», деган. Шунинг учун, мен муҳр уриб берганман деяпти. Бу масалага ойдинлик киритиш учун суриштирганимизда қурувчи айтдики, қўнғироқ қилганда мен мудиранинг ёнида бўлганман. Касал эди. Қурилиш бўйича мутахассиси мудирага қўнғироқ қилиб, камчиликларни аниқладик, далолатномалар тузилди ва кафолат хатлари олинди. Баъзи бир кичик камчиликлар бор. Агарда ўзингизга лозим топсангиз, имзо чекиб беришингиз мумкин деган экан. Чунки, мен ундай дея олмасдим. Боғча меники. Камчиликларсиз унга имзо чектириш дегани бу – мен қандайдир қурувчидан манфаатдорман деган фикр келиб чиқяпти. Мурожаатчилар бу айбни менинг бўйнимга қўйишга ҳаракат қилишмоқда.\nБоғча қурилиши билан боғлиқ муаммоларга келадиган бўлсак, мен тажрибаларимдан келиб чиқиб, кўзим билан кўрган камчиликларни тепасида туриб бартараф этишга муваффақ бўлганман. Мен мактабгача таълим бўлими раҳбари сифатида бинодан чиққан камчиликларни ҳеч қачон оқламайман. Хурсанд бўляпман. Қайсидир маънода бу ҳам яхшиликкадир. Кўпчилик келиб шу қурилишни ўрганмоқда. Қаеридадир каттадир, кичикдир муаммолар аниқланяпти», дейди Сайёрахон Хонкелдиева.\nВоқеани прокуратура ўрганмоқда\nГулчеҳра Хўжақулованинг ўз жонига суиқасд қилгани ҳолати юзасидан Балиқчи туман прокуратураси ходими изоҳ берди.\n«Прокуратура органлари томонидан 11-сонли мактабгача таълим муассасаси мудираси лавозимида ишлаган Гулчеҳра Хўжақулованинг ўз жонига суиқасд қилгани ҳолати юзасидан терговга қадар текширув ҳаракатлари олиб борилмоқда. Текшириш жараёнида ҳодиса жойи кўздан кечирилиб, гувоҳлардан тушунтириш хати олинган ҳолда суд-тиббий экспертизаси тайинланган. Шунингдек, ҳозирги кунда ижтимоий тармоқларда келтирилган қурилиш ишларидаги камчиликлар юзасидан соҳа мутахассислари жалб қилинган ҳолда, назорат ўлчов ишлари амалга оширилмоқда.\nБундан ташқари, Хўжақулованинг ўз жонига суиқасд қилишига олиб келган сабабларини аниқлаш мақсадида вилоят мактабгача таълим бошқармаси ҳамда туман ҳокимлиги Маҳалла ва оилани қўллаб-қувватлаш бўлимига хизмат текширувлари тайинланган. Текширув натижалари юзасидан тарафларнинг барча важлари ўрганилган ҳолда қонуний қарор қабул қилиниши таъминланади», дейди Балиқчи туман прокуратураси терговчиси Беҳзод Раимқулов.\nЎрганишлар шуни кўрсатмоқдаки, Гулчеҳра Хўжақулова билан боғлиқ ҳодиса тасодифга ўхшамайди. Жуда катта маблағ эвазига реконструкция қилиниб, фойдаланишга топширилганига ҳеч қанча вақт бўлмаган боғча биносидаги камчиликлар, мудиранинг лавозимида қолиши ёки қолмаслигига оид масала ҳамда унинг ўз жонига суиқасд қилиши ҳодисалари орасида қандайдир боғлиқлик борлигига ишора қилмоқда. Буларнинг барчасига туман прокуратураси ўтказаётган текширишлар якунига кўра аниқлик киритилса ажаб эмас. Кузатишда давом этамиз.


Самарқанд ИИБ ЙҲХБ ноқонуний баённома учун ҳайдовчига моддий ва маънавий зарарларни тўлайдиган бўлди\nСамарқанд вилоят ички ишлар бошқармаси йўл ҳаракати ҳавфсизлиги бошқармасидан ҳайдовчига товон ундириш белгиланди. Бу ҳақда фуқаролик ишлари бўйича Самарқанд вилоят суди судьяси Б. Худойберганов маълум қилди.\nГап шундаки, 2018 йил 17 май куни Анвар (исм ўзгартирилган) бошқариб келаётган «Дамас» русумли автомашинани Оқдарё тумани Лойиш шаҳарчасига киришда вилоят ИИБ йўл ҳаракати бошқармаси ходими тўхтатади.\nУ ҳайдовчига «Йўл ҳаракати қоидаси»нинг 194- ва 56-бандларида кўрсатилган талабларни бузиб, сидирға чизиғи устида ҳаракатлангани учун маъмурий баённома расмийлаштиради. Оқдарё тумани ИИБ ЙҲХБ унга нисбатан МЖтК 128-моддасига асосан 86 минг 120 сўм маъмурий жарима солиш тўғрисида қарор чиқаради.\nАввал-бошданоқ Анвар тузилган маъмурий баённома юзасидан ўз ҳуқуқларини талаб қилган. У тегишли маъмурий баённомага эътирозларини ёзмоқчи бўлган, бироқ унга бундай имконият берилмаган.\nАнвар жарима тўлашга мажбур бўлгач, ҳолатдан норози бўлиб, Оқдарё тумани маъмурий судига шикоят ариза билан мурожаат қилади.\nСуднинг ҳал қилув қарори билан юқорида келтирилган жарима тайинлаш ҳақидаги қарори бекор қилинади.\nШундан сўнг Анвар жарима қайтарилмаганлиги, ИИБ ЙҲХБ раҳбарияти ва бошқарма ходимининг ноқонуний хатти-ҳаракатлари натижасида у ҳақиқат излаб идорама-идора югуришга мажбур бўлганлиги, фуқаролик ҳақ-ҳуқуқларини оёқ ости қилишлари оқибатида жуда катта маънавий зарар етганлиги учун фуқаролик судига даъво ариза қўзғатиб, моддий ва маънавий зарарни ундиришни сўрайди.\nСуд Анварга ғайриқонуний маъмурий жазо тайинланиб, асоссиз равишда жаримага тортилганлиги оқибатида у маънавий қайғуриш ва ноқулайликни бошидан кечирганлигини, жаримани тўлаб моддий зарар кўрганлигини инобатга олиб, Самарқанд вилоят ички ишлар бошқармаси йўл ҳаракати ҳавфсизлиги бошқармасидан даъвогар фойдасига 86 минг 120 сўм моддий зарар, 1 миллион 500 минг сўм маънавий зарарни ундиришни белгилади.\nШунингдек, 608 минг 190 сўм дастлаб тўланган давлат божи, 16 минг 190 сўм почта харажати ҳам ИИБ ЙҲХБдан ундириладиган бўлди.


фаол модда: метформин – 500 ёки 850 мг;\nёрдамчи моддалар: повидон, микрокристалл целлюлоза, картошка крахмали, макрогол 4000, кальций стеарати ёки магний стеарати.\nТаърифи: думалоқ шаклли, оқ ёки деярли оқ рангли, ясси цилиндрик юзали, фаскали ва рискали (500 мг) ёки чўзиқчоқ шаклли икки ёқлама қавариқ, рискали (850 мг) таблеткалар.\nФармакотерапевтикгуруҳи: Диабетга қарши восита.\n10 та таблетка контур уяли ўрамда. 30 та ва 60 та таблеткалар қўллаш бўйича йўриқномаси билан бирга картон қутида.


Хитойда 249 нафар дангаса мансабдор жазога тортилди\n18:05 / 29.09.2015\nХитойда дангасалиги ва турғунлиги учун деярли 250га яқин мансабдор шахслар жазоланди. Бу ҳақда Reuters «Синьхуа» ахборот агентлиги берган маълумотга таяниб хабар бермоқда.\nБунга сабаб сифатида Хитойдаги бир қатор тараққиёт дастурий лойиҳаларига пул ажратилишининг кечикиши кўрсатилмоқда. Бир қанча провинция раҳбарлари ХХР раиси Си Цзиньпиннинг порахўрликка қарши кураш дастури бўйича шубҳа остига тушиб қолмаслик мақсадида бир ярим йилдан буён катта лойиҳаларни тасдиқламай келган.\nОлиб борилган суриштирув натижаларига кўра, 24та провинциянинг 249 нафар вакиллари турлича жазоланишган. Кимдир ишдан ҳайдалган, кимларнингдир лавозими пасайтирилган бўлса, яна бошқалари қаттиқ огоҳлантириш олишган. Мазкур ҳолат юзасидан йиғилиб қолган 296 миллиард юан (46,5 миллиард доллар) миқдоридаги маблағлар тараққиёт ва ижтимоий дастурларни ривожлантириш дастурларига шошилинч равишда инвестиция қилинган.\nХитойда порахўрликка қарши курашиш ҳозирги ҳукуматнинг энг асосий вазифаларидан бири бўлиб турибди. ХХР раиси Си Цзиньпиннинг шахсан ўзи 2013 йил мартида берган баёнотида бу борада кескин кураш олиб борилишини таъкидлаб ўтганди.


Қозоғистондаги яна бир заводда Ravon автомобилларини йиғиш режалаштирилмоқда.\n21 октябр 2020, Тошкент вақти: 13:48\nҚозоғистондаги яна бир заводда Ўзбекистонда ишлаб чиқариладиган Ravon автомобилларини йиғиш режалаштирилмоқда.\nNur.kz нашрининг хабар беришича, ҳозир Усть-Каменогорскдаги “Азия авто” ширкатида Ravon R2 ва Ravon R4 автомобилларини йиғиш имкониятлари ўрганилмоқда.\nХабарда айтилишича, мазкур заводда йиғиладиган ўзбек автолари модел қатори янги русумдаги автомобиллар билан ҳам тўлдирилиши мумкин. Ҳозирча қўшма корхонада юқорида айтилганлардан ташқари яна қандай моделлар ишлаб чиқарилиши маълум эмас.\nЖорий йилнинг май ойи охирларида GM Uzbekistan ва AllurGroup Қозоғистоннинг Қўстанай вилоятидаги "СариаркаАвтоПром"ширкати базасида Ravon Nexia R3 автомобилини йиғиш ишларини бошлади.\n“Биринчи йилда Қозоғистон автозаводида 3000 дона шу русумдаги машина ишлаб чиқарилади”¸ дейилади бу ҳақда AllurGroup компанияси эълон қилган баëнотда.


Ўзбекистонда ўтган 7 ойда 40,3 млрд. кВт соат электр энергияси ишлаб чиқарилган\nДавлат статистика қўмитасининг маълумотларига кўра, республикамизда 2021 йилнинг январ–июл ойларида йирик корхоналар томонидан 40,3 млрд. кВт соат электр энергияси ишлаб чиқарилган. Ўтган йилнинг мос даврига нисбатан электр энергияси ишлаб чиқариш ҳажми 3,4 млрд. кВт соатга ошган. Жами электр энергияси ишлаб…\nPosted on Sentabr 8, 2021 Diyor24\nТермизда Cобалт уриб кетиши оқибатида Матиз ағдарилиб кетди\nСурхондарё вилоятининг Термиз шаҳрида Cобалт уриб кетиши оқибатида Матиз ағдарилиб кетди. Бу ҳақда вилоят ИИБ ЙҲХБ матбуот хизмати хабар берди. Воқеа 7-сентябр куни Термиз шаҳри Aлишер Навоий ва Денов кўчалари кесишган айланма ҳаракатда юз берган. Cобалт айланма ҳаракат орқали йўналиши…\n«UzAuto Motors» 177,6 миллион доллар божхона имтиёзи ва преференциялар олгани маълум бўлди\n«UzAuto Motors»га 2021 йилнинг биринчи ярмида 1,9 триллион сўмлик божхона имтиёзлари ва преференциялари тақдим этилди. Бу ҳақда Давлат божхона қўмитасига таяниб, «Gazeta.uz» маълум қилди. Гап Ўзбекистон Президенти ва Вазирлар Маҳкамасининг ҳужжатлари билан таъминланган божхона имтиёзлари ва преференциялари ҳақида кетмоқда. Автомобиль…


O‘zLiDeP “Аёллар қаноти” 200 нафар хотин-қизни тиббий кўрикдан ўтказди | O'zLiDeP\nO‘zLiDeP Фарғона вилоят Кенгаши вилоят соғлиқни сақлаш бошқармаси билан ҳамкорликда мамлакатимиз мустақиллигининг 28 йиллигига бағишлаб “Жонажон Ўзбекистоним, мангу бўл омон!” шиори остида “Соғлом оила – мустаҳкам оила” лойиҳаси доирасида тиббий кўрик ўтказди.\nСўх тумани кўп тармоқли марказий поликлиникасида ташкил этилган кўрикда вилоят онкология диспансерининг малакали шифокорлари томонидан 200 га яқин хотин-қиз чуқурлаштирилган кўрикдан ўтказилди.\n–Мамлакатимизда аҳоли, айниқса, хотин-қизлар орасида учраётган онкологик касалликларнинг олдини олиш ва барвақт аниқлашнинг самарали тизимини яратиш борасида тизимли ишлар амалга оширилмоқда, – дейди O‘zLiDeP Фарғона вилоят Кенгаши аппарат раҳбари Н.Элчиева. – Эътиборли жиҳати, бугунги кунда хасталикларни аниқлаш ва даволаш учун аҳолини хорижий давлатларга боришига ҳожат қолмади.\nШу куни O‘zLiDeP Қўқон шаҳар Кенгаши ва 2-сонли Фарғона вилоят онкология диспансери ҳамкорлигида “Шайхон” МФЙда тиббий кўрик ташкил этилди.\n– Бугун аёллар ўртасида онкологик касалликлар бўйича кўрсаткич ошиб бормоқда. Энг ачинарлиси, ушбу касаллик кеч босқичда аниқланмоқда. Чунки хотин-қизларимиз ўз саломатликларига бефарқ бўлмоқда, – дейди 2-сонли вилоят онкология диспансери бош шифокори А.Тўйчибоев. – Баъзан тўқималарнинг катталашиши хавфли бўлмайди. Бошқа ҳолларда эса хавфли ўсмага айланиб кетиши мумкин. Шу боис танангизда ўзгариш пайдо бўлганда тезда шифокорга мурожаат қилинг.\nКўрикда онкологик касалликлар ичида сут бези саратони етакчилик қилиши, кейинги ўринларда меъда, бачадон бўйи ва ўпка саратони қайд этилиши таъкидланди.


23 май 2022, Тошкент вақти: 20:33\nКейинги пайтларда машҳур бўлиб қолган “Pop It” номли камалак рангли ўйинчоқ суратини деб Санкт-Петербургда рассомлар, коммунал хизматлар ва кремлпараст фаоллар ўртасида можаро чиқди. Маълумки, камалак ранглари ЛГБТчилар ҳаракати рамзи саналади. Норизо тараф ўйинчоқда гейлар пропагандасини кўрмоқда.\n“Настояшчее время” телеканали сурат муаллифи билан боғланди, шунингдек, бошқа мамлакатлар, хусусан, Беларусь, Украина ва Грузияда кўча рассомчилигига муносабат қанақалигини ўрганди.\n“Скрепи” (бу ерда “қадриятлар” деган маънода) сўзи ёзилган кулранг “Pop It” – “Явь” (“Рўё”) арт-гуруҳи чизган камалак рангларидаги худди шунақа ўйинчоқ сурати ўчириб ташланганига қарши реакция бўлди. Камалак тусларидаги ўша “Pop It”ни дарҳол ўчириб ташлашганди. Ушбу стрит-арт намунасини бугун фақат архив кадрлардагина кўриш мумкин.\nКўча санъати душманлари шу билангина чекланиб қолаётгани йўқ. Қўшнилар полиция чақирган, “Русский новий путь” ҳаракати фаоли эса девордаги суратда ЛГБТ тарғиботи йўқми, деган саволга ойинлик киритишларини сўраб ИИВга сўров юборибди.\nКулранг “Pop It” шу тариқа ҳукумат ва унинг тарафдори бўлмиш фаолларнинг кескин муносабатига жавоб ўлароқ дунёга келди.\n“Бу бир реакция – шуни хоҳлаганмидингиз? Россия шунақа кўринишда, яъни жилосиз, рангсиз бўлиши керакми? Бу беозор суратларни деб ИИВга, Милоновга ва ҳоказо муассасаларга арз қилганлар устидан бизнинг заҳархандамиздир”, дейди сурат муаллифи Александр Воронин.\nИжтимоий ва сиёсий мавзудаги стрит-арт Россияда одатда бир суткадан камроқ умр кўради. Петербургда, масалан, ўтган йили коммуналчилар “Явь” арт-гуруҳининг барча ишларини йўқ қилган. Бу суратлар Беларусь ва Россиядаги норозилик чиқишларига бағишланган эди.\nАпрель ойи охирларида номаълум мусаввирлар Петербургда Алексей Навальний портретини чизиб, тагига “Замонамиз қаҳрамони” деб ёзиб қўйганида ҳукумат ҳатто жиноят иши очишгача борди.\nРоссияда трансформатор будкаларининг фасадлари шунчалик дахлсиз экан, деб ўйламанг. Бу жойларда уятли сўзлар ва ҳатто гиёҳванд моддалар рекламаси ойлаб қолиб кетиши мумкин.\n“Ҳа, илгари шунақа эди, кўчалар сийқа рекламаларга тўлиб кетган эди. Ҳар қадамда кўзингиз тушарди”, дейди “Измайловское” муниципал бирлиги депутати Пётр Левин.\nПетербургда муниципал депутатлар сўнгги йилларда коммунал хизматларни гиёҳванд моддалар сотуви ҳақидаги эълонларни тезроқ ўчиришга мажбур қилмоқда. Дастлаб фаолларнинг ўзлари чўтка ва бўёқ кўтариб, кўчама-кўча юришди, кейин шаҳар порталига шикоят устига шикоят ёза бошлашди. Ҳозирда бунақа рекламаларни бир сутка ичида йўқ қилишлари мумкин. Аммо сиёсий стрит-артни ўчиришга келганда фаррошлар барибир жуда чаққон ҳаракат қилади.\n“Ҳар қанақа гиёҳванд моддалар рекламаси бир сутка ичида йўқ қилинади. Фаррошлар кузатиб юришади, шунақа рекламани кўришса, чўтка билан дуч келган рангли бўёқни олиб, дарров устидан бўяб ташлашади. Ўрнида қоладиган олачалпоқ тасвирлар кўча ҳуснига доғ бўлиб тушишини ҳисобга олмаганда, коммуналчилар жуда тез ишлашяпти. Бошқа, енгилроқ тусдаги реклама бирон ҳафта қолиб кетиши мумкин. Ҳаммадан кўра, экстремизм руҳидаги реклама ва ёзувларни тез ўчиришади, ундан кейинги ўринда эса наркотиклар рекламасини”, тушунтиради депутат.\nБарча постсовет давлатлардан, айниқса, Беларусда кўча рассомларининг ижод қилиши жуда қийин. У ерда сиёсий мазмундаги оддий ёзувлар учун ҳам ҳақиқий қамоқ муддатини “ёпиштиришлари” мумкин. Чунончи, Александр Тарайковский ҳалок бўлган жой (2020 йилда уни “силовик”лар тинч намойиш чоғида отиб ўлдиришган) ёнида “Унутмаймиз” деб ёзгани учун Мария Бобович билан Максим Павлюшикларни панжара ортига равона қилишди. Эврилишлар майдонидаги машҳур “Дижейлар” граффитисини сақлаб қолишга урингани учун эса Роман Бондаренкони уриб ўлдирганлар.\nАйни пайтда коммунал хизматларнинг ушбу стрит-артни йўқ қилишига қарши чиққани учун Степан Латиповни суд қилишяпти. Латипов тергов изоляторига қамалганига қарийб 9 ой бўлди, ҳукумат қаттиқ ўчакишган бўлса, тўққиз йилгача озодликдан маҳрум қилиши ҳам ҳеч гап эмас. Аммо у ўзини айбдор деб тан олмаяпти.\nГрузияда стрит-артга нисбатан анчагина либерал сиёсат мавжуд. Тўғри, у ерда ҳам дуч келган жойга дуч келган нарсани чизиш мумкин эмас. Бироқ чизилажак суратни келишиб олишнинг қоидалаштирилган тартиб-таомиллари амал қилади.\n“Грузияда нафақат шаҳар маъмурияти билан, агар сурат хусусий мулк деворига чизиладиган бўлса, унинг соҳиби билан ҳам келишиш керак. Яъни, қонуний чизаман десангиз, ана шу қоидаларга амал қиласиз”, дейди рассом Георгий Гагошидзе.\nГеоргий бошқалар фикрига парвосиз, эркин ижод қилишни афзал кўради. Шундагина ўткир ва долзарб асар яратиш мумкин, дейди. “Ноқулай” мавзудаги баъзи стрит-артларни бузиб ташлашади, баъзиларига эса, аксинча, тегишмайди.\nСтрит-артчиларга Грузиядан ҳам хайрихоҳроқ давлат Украина бўлса керак. Киевдаги кўча рассомларининг баъзи ишлари беш йилдан бери турибди. Улардан айримларига ҳукумат розилик берибгина қолмай, бюджетдан маблағ ҳам ажратган. Стрит-артлар орасида энг шов-шувли лойиҳа – бу “Art United Us” бўлса эҳтимол.\n“Бу лойиҳани бошлаганимизда шундай мақсадни кўзлаганмиз: хорижлик рассомлар, юртимизга welcome, украин рассомлари, биз сизларнинг бошқа мамлакатларга таклиф этилишингизни қўллаб-қувватлаймиз, токи ўзаро маданий алмашинув йўлга қўйилсин. Агар адашмасам, шундан кейин дунёнинг 35 мамлакатидан Украинага рассомлар келган”, дейди Олий Рада депутати Гео Лерос.\nУкраинада ажнабий рассомлар чизган ишлардан энг таниқлиси Авдеевкадаги австралиялик Гвидо Ван Хелтен мўйқаламига мансуб улкан граффитидир. У кўп қаватли уй деворига украин тили ва адабиёти муаллимаси Марина Марченко портретини чизган эди. Ўқитувчи аёл шаҳарни ўққа тутишган пайтларда ҳам дарс беришдан тўхтамаган экан.\nУкраина стрит-артининг бошқа постсовет мамлакатлар кўча рассомчилигидан яққол фарқи – унда патриотизм руҳи кучлилигидир. Аслида бу кўча суратларининг фарқ қилувчи белгиси саналади: ҳукуматни танқид қилувчи стрит-арт асосан жамиятга ўз қарашларини ифода этишнинг бошқа чоралари қолдирилмаган давлатлардагина вужудга келади.


Тошкентда таниқли пиццериянинг автомобили ёниб кетди (видео) | Qalampir.uz\nТошкентда таниқли пиццериянинг автомобили ёниб кетди (видео)\nЖамият\t10 Сентябрь 2019 13:22 4787\nБугун, 10 сентябрь куни атрофида пойтахт Тошкентда таниқли пиццериялардан бирига тегишли бўлган автомобиль ёниб кетган.\nВоқеа тунги соат 01:00 атрофида Тошкентнинг Абдулла Қодирий кўчасида, “Туркистон” санъат саройининг орқа тарафидаги йўл ўтказгич устида содир бўлган. Воқеага гувоҳлик қилган QALAMPIR.UZ мухбири ёниб кетган автомобиль Belissimo пиццериясига тегишли бўлганини хабар қилмоқда.\n“Автомобиль ҳайдовчиси ёнғинни ўчириш учун бор кучи билан ҳаракат қилганини кўрдим. Аслида айрим одамлар ўз автомобили учун шунча жон куйдирмайди. Аммо ҳайдовчи ўз жонини хавф остига қўйиб, ёниб турган автомобиль остига кирган ва унинг газ баллони жўмрагини сиқишга ҳаракат қилди. Бир неча киши уни базўр автомобиль тагидан тортиб олди. “Нима бўлса ҳам ширкатга зарар етмасин”, дерди у”, дейди мухбир.\nВоқеа жойига зудлик билан Ёнғин хавфсизлиги хизмати ходимлари етиб келиб, аланга ўчирилган.\nЁнғин сабаблари маълум эмас. Жароҳатланганлар йўқ. Ушбу ҳолат бўйича расмий маълумот берилмади.\nСирдарёдаги ёнғинда бир оиланинг 6 аъзоси ёниб кетди Бойсундаги бозорда йирик ёнғин юз берди Томскдаги фожиада ҳалок бўлганлар жасади Ўзбекистонга қайтарилди “Янги Ангрен” ИЭСда ёнғин юз берди ИИВ Назарбекда локоматив ёниши бўйича текширув бошлади Томскдаги фожиа юзасидан жиноят иши қўзғатилди\n21 Февраль 20:55 60447\n22 Февраль 18:06 27690\n21 Февраль 11:41 21518\n22 Февраль 16:15 19269\n22 Февраль 08:15 16492


Инсон ҳуқуқлари бўйича Олий комиссар Ўзбекистонга ташрифи якунлари, -мамлакатимизда кечаётган ислоҳотлар жараёни ҳақида батафсил сўзлаб берди. Айни чоғда у БМТ Инсон ҳуқуқлари бўйича Олий комиссари бошқармаси жами раҳбарларининг мамлакатимизга илк ташрифи бўлганини қайд этди ҳамда Ўзбекистон раҳбариятига самимий қабул, инсон ҳуқуқларини ҳимоя қилиш масалаларига юксак эътибор қаратилаётгани ва бу борада амалий чоралар кўрилаётгани учун миннатдорлик билдирди. У Шавкат Мирзиёев билан қарийб 90 дақиқалик мулоқотда жуда кўплаб масалаларда амалий келишувларга эришилганини айтиб ўтди.\nЗайд Раад ал-Ҳусайннинг Ўзбекистонга ташрифи доирасида, шунингдек, Олий Мажлис Қонунчилик палатаси, Олий суд, Бош прокуратура, Ташқи ишлар, Адлия, Ички ишлар вазирликлари, Инсон ҳуқуқлари бўйича Миллий марказ, Хотин-қизлар қўмитаси раҳбарияти, Олий Мажлиснинг Инсон ҳуқуқлари бўйича вакили (омбудсман) билан самарали учрашувлар ўтказилди.\nОлий комиссар Ўзбекистонда қабул қилинаётган ҳар бир янги қонун ҳужжати инсон ҳуқуқларига тааллуқли халқаро стандартларга мувофиқлик жараёнидан ўтишини юқори баҳолади. У, шунингдек, сўнгги саккиз ой мобайнида давлатимиз раҳбари ташаббуси -билан фуқаролар ҳуқуқ ва эркинликлари ишончли ҳимоясини таъминлашга қаратилган қонунлар, Фармон ҳамда қарорлар қабул қилинганини эътироф этди.\nЗайд Раад ал-Ҳусайн Президентимиз Шавкат Мирзиёев ташаббуси билан ишлаб чиқилган 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси инсон ҳуқуқларининг барча жабҳасини қамраб олганига эътибор қаратди. У ҳамма йўналишга алоҳида тўхталиб, уларнинг инсон ҳуқуқлари ҳамда эркинликларини таъминлашда ўрни катта эканлигини билдирди. “Ҳаракатлар стратегиясининг қонун устуворлигини таъминлаш ва суд-ҳуқуқ тизимини янада ислоҳ қилиш бўйича устувор йўналишини амалга оширишда БМТ Инсон ҳуқуқлари бўйича Олий комиссари бошқармаси иштирок этиши, яъни халқаро стандартлар бўйича юридик кадрларни тайёрлаш учун ўқув машғулотларини ўтказишимиз, маслаҳат-кўмак кўрсатишимиз мумкин”, деди у.\nБМТ Инсон ҳуқуқлари бўйича Олий комиссари бошқармаси Ўзбекистоннинг қўшни мамлакатлар билан ҳамкорлик алоқаларини янада кучайтиришга қаратилган саъй-ҳаракатларини, жумладан, чегараларни белгилаш сингари нозик масалаларда амалий натижаларга эришилаётганини эътироф этди.\nМатбуот анжуманида ташриф доирасида уюштирилган фуқаролик форумига ҳам эътибор қаратилди. Унинг қайд этишича, Ҳаракатлар стратегиясида белгиланган вазифаларга эришишда ҳукуматнинг фуқаролик жамияти институтлари ҳамда оммавий ахборот воситалари билан ҳамкорликда иш олиб бориши муҳим ўрин тутади. Бу, айниқса, жамоатчилик назоратини ўрнатиш имконини беради.\nЗайд Раад ал-Ҳусайн Самарқандга амалга оширган ташрифи ҳақида ҳам тўхталди. Юксак мартабали меҳмон Самарқандга ташрифи доирасида Ўзбекистон Республикаси Президентининг вилоятдаги Халқ қабулхонасида бўлди. Айни чоғда ҳудуддаги турли диний конфессиялар, бир қатор миллий маданий марказлар вакиллари билан учрашди. У, умуман, мамлакатда 130 дан ортиқ миллат ҳамда элатлар вакиллари тинч-тотув яшаётганини бағрикенглик намунаси сифатида эътироф этди. “Ташрифим самарали ва мазмунли кечди. Делегациямизга самимий илтифот кўрсатилди. Биз бундан жуда миннатдормиз. Самарқандга ташрифимиздан ҳайратдаман. Вақтимиз жуда тиғиз бўлгани учун кўп нарсани кўра олмадим. Ўйлашимча, мен Самарқанд тарихий меросини, музейларини кўришдек ҳуқуқимдан ўзим тўлиқ фойдалана олмадим. Албатта, юртингизга яна келаман. Кейинги гал расмий шахс сифатида эмас, балки сайёҳ сифатида мамлакатингиз тарихидан баҳра олишни истаган бўлар эдим”, дея сўзини якунлади Бирлашган Миллатлар Ташкилоти -Инсон ҳуқуқлари бўйича Олий комиссари Зайд Раад ал-Ҳусайн.\nМазкур рукндаги бошқа мақолалар: « Чуқур таҳлил, холис танқид ва амалий таклифлар\tТашаббуслар учун мулоқот майдони »


Тавсиялар — Страница 3 — ..:: XUTBA.UZ ::..\n19 09 2018 - 5:32 XUTBA.UZ\nОдам фарзандини илм ва амал билан фазилатли қилган, илм берилганларни даражаларини кўтарган ва уларга охиратда зафарни ваъда қилган Аллоҳ таолога ҳамду санолар бўлсин. “Илм олмоқ ҳар бир муслим ва муслимага фарздир”- деб марҳамат қилган саййидимиз Муҳаммад Мустафо (соллаллоҳу алайҳи ва саллам)га, аҳли оилаларига, ҳидоят юлдузлари бўлган саҳобаларга, шариат пешволари ва уламоларга чексиз саловоту саломлар бўлсин.\n19 09 2018 - 2:39 XUTBA.UZ\nПайғамбаримиз соллаллоҳу алайҳи ва саллам: “Гуноҳлар ичида шундайлари борки, унга фақат ҳалол ризқ топиш мақсадида қилинган ҳаракат каффорат бўлади”, деб ўгит берганлар (Табароний ривояти). Абу Ҳурайра розияллоҳу анҳудан ривоят қилинади: Пайғамбаримиз соллаллоҳу алайҳи ва саллам: “Шундай замон келадики, одамлар ўзи топган молу-дунёсини ҳалол йўл билан топдими ёки ҳаром йўл билан топдими иши бўлмай қолади”, дедилар\n18 08 2018 - 3:01 XUTBA.UZ\n1. «Аллоҳ ризолиги учун Қурбон ҳайити намозини ўқишни ният қилдим. Юзимни қибла тарафга қаратдим. Ушбу имомга иқтидо қилдим», деб ният қилинади. 2. Имом «Аллоҳу акбар», дея такбир айтгач жамоат ҳам қўлларини кўтариб, ичида ифтитоҳ такбирини айтади. 3. Ҳар ким ичида Сано дуосини ўқийди. Сўнгра имом кетма-кет қўлларини қулоқларига кўтариб, уч марта такбир айтади. Жамоат ҳам\n17 08 2018 - 10:21 XUTBA.UZ\nМеҳрибон ва раҳмли Аллоҳ номи ила бошлайман. Орифлар султони Боязид Бистомий раҳматуллоҳи алайҳи айтадилар: Яхши киши суҳбати ортиқдир, яхши ишдан. Ёмон киши суҳбати ёмонроқдир, ёмон ишдан. Улуғлар сўзларига таянган ҳолда суҳбатимизни иложи борича чиройли қилишга ҳаракат қиламиз. Чунки Аллоҳ таоло ҳаракат қилувчи ва ғайратини Ўзи йўлида сарфловчи бандасига ёрдамини аямайди. Абдураҳмон Жомий раҳматуллоҳи алайҳи “Шарҳи\n17 08 2018 - 10:06 XUTBA.UZ\nҚурбон байрами кунлари риоя этилиши зарур бўлган алоҳида одоблар бор: 1. Бу байрам кунлари рўза тутмаслик. Уқба ибн Омир розияллоҳу анҳудан ривоят қилинади: «Набий соллаллоҳу алайҳи васаллам: «Арафот куни*, қурбонлик куни ва ташриқ кунлари биз – аҳли Исломнинг байрамимиздир. У кунлар еб-ичиш кунларидир», дедилар». «Сунан» эгалари ривоят қилганлар. *Арафа куни рўза тутмаслик ҳожиларга макруҳдир. Қолганлар\n14 06 2018 - 4:27 XUTBA.UZ\nМана яқиндагина интиқиб кутганимиз муборак Рамазон ойи ҳам тобора поёнига етиб бормоқда. Аллоҳ таоло бу ой давомида қилган барча тоат-ибодатларимизни Ўз даргоҳида қабул қилган бўлсин! Бу ой давомида туйганимиз ибодат лаззатидан келгуси Рамазонгача бизларни айирмасин! Рамазондан айрилишни ўйлаб маҳзун бўлаётган қалбимизга энг улуғ байрамларимиздан бири бўлган Ийдул фитр ҳайит байрами ташрифи таскин бағишламоқда.


Аэропорт бўйича ёлғон хабар берган шахсга нисбатан суриштирув ишлари олиб борилмоқда\n08:36 / 01.11.2019\nЖорий йилнинг 29 октябрь куни пойтахтнинг Миробод туманида жойлашган «Evro Uborka» масъулияти чекланган жамиятига шубҳали бир қўнғироқ бўлди. Телефонда гапираётган номаълум шахснинг сўзлари корхона операторини шошириб қўйди, деб ёзмоқда «Постда» нашри.\nОлиб борилган дастлабки суриштирув ишлари натижасида Ички ишлар бўлимига эмас, корхонага қўнғироқ қилган шахснинг ким экани аниқланди. Маълум бўлишича, уяли телефон орқали қўнғироқ қилган бу кимса Жиззах вилояти Пахтакор туманида яшовчи, муқаддам судланган Т.Ж. экан. У оқибатини ўйламай, маст ҳолда юқоридаги қўнғироқни амалга оширган.\nТошкентда ҳавонинг ифлосланишига жуда катта қурилиш ишлари сабаб экани айтилди\n09:31 / 12.11.2019\nТошкентда яшил транспорт йўлаги ташкил қилинади, электробуслар сони 10тага етказилади


O‘zLiDeP депутати мурожаатидан сўнг чортоқлик тадбиркорга туман ҳокими 40 сотих жой ажратиб берди | O'zLiDeP\nБугунги кунда мамлакатимизда тадбиркорликни ривожлантириш борасида амалга оширилган кенг кўламли ислоҳотлар натижасида республикамиз ижтимоий-иқтисодий ривожланишида тадбиркорларнинг улуши тобора ортиб бормоқда.\nO‘zLiDeP Чортоқ туман Кенгаши томонидан ўтказилган очиқ мулоқот чекка-чекка ҳудудларда ҳам тадбиркорлик фаолиятини янада тараққий эттириш, айниқса тадбиркорлик ташаббуслари ва лойиҳаларининг ўз вақтида амалга оширилишини таъминлашга қаратилди.\nТадбирда Юртбошимиз Шавкат Мирзиёев раислигида 2 август куни кичик бизнес ва тадбиркорликни ривожлантириш бўйича амалга оширилаётган ишлар таҳлилига бағишлаб ўтказилган видеоселектор йиғилишида белгилаб берилган устивор вазифалар бўйича батафсил тўҳталиб ўтилди.\nОчиқ мулоқотда Чортоқ тумани ҳокими, O‘zLiDeP депутатлик гуруҳи аъзоси Анваржон Отаходжаев иштирок этиб, тадбиркорларнинг мавжуд муаммо ва таклифларини атрофлича ўрганиб чиқди. Тадбиркор Дилшоджон Ортиқовнинг мурожаати жойида ҳал этилиб, унга туманнинг “Бешкапа” МФЙ ҳудудидан ишлаб чиқариш цехи учун 40 сотих жой ажратиладиган бўлди.\n- Икки йилдан буён ишлаб чиқаришни йўлга қўйиш учун жой ажратиш масаласи ҳал бўлмай келаётганди. Бугунги очиқ мулоқотда ушбу масалани туман ҳокими томонидан ҳал этиб берилди, – дейди тадбиркор Д.Ортиқов. - Ишлаб чиқариш цехини ташкил этиб, металл труба маҳсулотларини ишлаб чиқариш ва натижада 8 нафар қишлоқ аҳолиси бандилигини таъминлашни режалаштиряпмиз.\nШунингдек тадбиркорлар томонидан фаолиятларини ривожлантириш учун ер ва бино ажратиш, кредит ҳамда электр энергияси билан узлуксиз таъминлаш борасидаги мурожаатлари туман ҳокими томонидан назоратга олиниб, тез фурсатларда ижобий ҳал этиладиган бўлди.\nМаълумот учун Чортоқ туманини ижтимоий-иқтисодий ривожлантириш дастурига асосан 2019 йил давомида амалга оширилиши белгиланган умумий қиймати 265,1 млрд. сўмга тенг 65 та лойиҳаларни ўз вақтида амалга оширилиши халқ депутатлари Чортоқ туман Кенгашидаги O‘zLiDeP депутатлик гуруҳи аъзолари томонидан назорат қилиб борилмоқда.


Охирги 15 йилда интернетдан фойдаланувчилар сони 7 баробарга ошди » Скачать музыку бесплатно новинки музыки 2016-2017\nКомментариев: 0 Просмотров: 979 Дата: 28-05-2015, 13:34 Охирги 15 йил ичида ахборот-коммуникацион технологияларининг кескин ўсиши кузатилди. Ҳисобот даврида интернетдан фойдаланувчилар сони 7 баробарга ошди, деб хабар бермоқда kun.uz.Бу ҳақда Халқаро электр алоқа иттифоқининг ҳисоботида маълумот берилди. Ҳужжат БМТ Халқаро учрашувининг ахборот жамияти масалалари бўйича Форумида тақдим қилинди. Тадбир Женевада 25-29 май кунлари бўлиб ўтади. Тадбирда турли мамлакатлардан ташриф буюрган 1 700 киши иштирок этмоқда.Ҳисоботда айтилишича, бугунги кунда 3.2 млрд одам интернет хизматларидан фойдаланади, улардан 2 млрд нафари ривожланаётган мамлакатларда яшайди. 2000 йилда уларнинг сони 738 млн кишини ташкил қилган эди.


Истиқболли қўшма лойиҳаларни амалга ошириш бўйича келишувларга эришилди | Botschaft der Republik Usbekistan in der Republik Österreich\nИстиқболли қўшма лойиҳаларни амалга ошириш бўйича келишувларга эришилди\nПрезидент Шавкат Мирзиёев ва Президент Қасим-Жомарт Тоқаев музокараларни кенгайтирилган таркибда давом эттирдилар. Унда икки мамлакат вазирликлари ва йирик компаниялари раҳбарларидан иборат делегациялар аъзолари иштирок этди.\nЎзбекистон ва Қозоғистон муносабатлари яхши қўшничилик, мустаҳкам дўстлик ва қардошлик ришталарига асосланган. Икки томонлама ҳамкорлик барча йўналишларда фаол ривожланмоқда.\nТомонлар 2018-2019 йилларга мўлжалланган Ўзбекистон Республикаси ва Қозоғистон Республикаси ўртасидаги Иқтисодий ҳамкорлик стратегиясининг изчил амалга оширилиши мамлакатларимиз стратегик мақсадларининг муштараклигига асосланган ўзаро манфаатли ва самарали иқтисодий шерикликни кенгайтиришга хизмат қилаётганини таъкидлади.\nКейинги икки йилда ушбу соҳадаги алоқалар янги босқичга кўтарилди. Ҳудудлар ва ишбилармонлар ўртасидаги ришталар фаоллашди. Натижада савдо-иқтисодий ҳамкорлик изчил ривожланмоқда. 2018 йил бу борада жадал юксалиш даври бўлди. Товар айирбошлаш ҳажми қарийб 50 фоизга ўсиб, 3 миллиард доллардан ошди.\nТомонлар, аввал келишилганидек, яқин йилларда бу кўрсаткични 5 миллиард долларга етказишга интилишини тасдиқлади. Ўзбекистон ва Қозоғистон ўртасида икки томонлама ҳамкорлик бўйича Ҳукуматлараро комиссияга савдо алоқалари номенклатурасини кенгайтириш, иқтисодий ҳамкорликнинг янги узоқ муддатли шаклларини топиш ва ривожлантириш вазифаси қўйилди.\nБу ўзаро манфаатли иқтисодий ҳамкорликни мустаҳкамлаш ва кенгайтиришга, савдо, инвестициялар, логистика соҳаларида янги истиқболли лойиҳаларни амалга ошириш, интеграциялашган саноат технопарклари, илмий-инновацион кластерлар ва эркин иқтисодий зоналар ташкил этишга хизмат қилади.\nТомонлар 2018 йил ноябрь ойида Чимкент шаҳрида ўтган биринчи Ўзбекистон-Қозоғистон ҳудудлараро ҳамкорлик форуми ҳамда 2019 йил мартда Тошкент шаҳрида ўтган Марказий Осиё мамлакатларининг биринчи минтақавий иқтисодий форуми якунларини ижобий баҳолади.\nДавлат раҳбарлари Ўзбекистон-Қозоғистон давлат чегарасини демаркация қилиш, шунингдек, ўтказиш пунктларининг самарали фаолиятини таъминлаш жараёни муваффақиятли давом этаётгани, бу икки мамлакат чегарадош ҳудудлари аҳолисининг турмуш шароитларини салмоқли даражада яхшилаш, трансчегаравий иқтисодий алоқалар ва гуманитар алмашинувларни жонлаштириш, фуқароларнинг ўзаро ташрифларини фаоллаштиришга хизмат қилганини мамнуният билан қайд этдилар.\nМузокараларда транспорт, логистика, саноат кооперацияси соҳаларида қўшма лойиҳаларни амалга ошириш бўйича келишувларга эришилди. Транспорт коммуникациялари соҳасидаги ҳамкорликни ривожлантириш мамлакатларимизнинг экспорт салоҳияти ва транзит имкониятларини кенгайтириши қайд этилди.\nТуризм, маданият, фан ва таълим йўналишларидаги алоқаларни ривожлантириш масалалари ҳам кўриб чиқилди. Ўтган йили Қозоғистонда Ўзбекистон йили кенг миқёсда ўтказилгани, унинг доирасидаги тадбирлар халқларимиз ўртасидаги дўстлик ва қардошлик муносабатларини янада мустаҳкамлагани таъкидланди. Мазкур улкан маданий воқеанинг мантиқий давоми сифатида бу йил Ўзбекистонда Қозоғистон йили бўлади ва у Қозоғистон Президентининг ушбу давлат ташрифи доирасида очилади.


Еврокомиссия раҳбари Урсула фон дер Ляйер ўз вакилини илк бор коронавирус вакцинаси заводига юборди. Тьерри Бретон Бельгия ғарбидаги Thermo Fisher Scientific заводига борди ва AstraZeneca препаратларининг Евроиттифоқ давлатларига етказиб берилиши керак бўлган вакциналар етишмовчилиги сабабини аниқламоқчи бўлди. Шундан кейин ички бозор бўйича комиссар бўлган Бретон «Евроньюс»га берган интервьюсида мавжуд муаммонинг аҳамияти ва кўламини баён қилди.\n«Европа тарихида, фикримча, айтиш мумкинки, инсоният тарихида вакцина ишлаб чиқариш саноат даражасида бунчалар тез бошланмаган. Бинобарин, муаммолар кузатилиши табиий ҳол. Бундай кўламда ишлаб чиқариш қилсангиз, сифатни таъминлаш барчасидан муҳимроқ, бу эса, бутун жараённи секинлаштиради. Бироқ бугун кўрганларимдан кейин мақсадларимизга эришамиз деб ишонч билан айта оламан», деди у.\nБретон заводни кўздан кечираркан, AstraZeneca вакиллари Германиянинг вакцина ишлаб чиқарувчи компанияси IDT Biologika билан ҳамкорлик қилишини эълон қилди. Ҳар иккала компания ҳам жорий йилнинг иккинчи чорагида коронавирусга қарши препаратни тезроқ ишлаб чиқариш ва пандемия даврида Европанинг эҳтиёжларини қондириш борасида бош қотиришмоқда. Ички бозор бўйича Еврокомиссар келажак ҳақида ҳам гапириб ўтди.\n«18 ой ичида вакцина масаласида мустақил бўла олишимиз мумкинми? Вируснинг штаммлари мутациясини қандай кузата оламиз? Қандай қилиб барчасини ташкиллаштириш мумкин? Аввало нима қилмоқ керак? Вакцинанинг янги штаммларга қарши самарадорлигига қандай ишонч ҳосил қилиш мумкин?», дея саволлар қўйган у.\nКорхонани тарк этаркан, Бретон барча илмий, тижорий ва жамоат ташкилотлари узвий ҳамкорлик қилган тақдирдагина Европа коронавирус хуружига бардош бера олиши мумкинлигини билдирди. «Ана шундагина бир неча йил эмас, ўн ой вақт ичида тайёр бўлган вакцина муваффақиятли қўлланиши мумкин», деди Бретон.\nЖАР AstraZeneca компаниясининг бир ярим миллион доза вакцинасини сотиши ёки алмаштириши мумкин\nЖССТ AstraZeneca вакцинасини қайта текширувдан ўтказади\nБелгияда 55 ёшдан катталарга AstraZeneca вакцинаси тавсия этилмайди


Браун Конгрессда чиқиш қилади\n08 май 2021, Тошкент вақти: 17:44\nБуюк Британия бош вазири Гордон Браун бугун АҚШ Конгрессида нутқ сўзлайди.\nГлобал иқтисодий бўҳрон сабаблари ва уни бартараф этиш масаласи Браун нутқи асосини ташкил этади.\nГордон Браун АҚШ Конгрессида нутқ сўзлаётган Буюк Британиянинг бешинчи бош вазиридир.\nБундан ташқари Британия бош вазирининг глобал иқтисодий бўҳронга қарши курашаётган ривожланган давлатларни протекционизм оқибатларидан ҳам огоҳлантириши кутилмоқда.\nСешанба куни Гордон Браун Европа давлатлари етакчилари орасида биринчилардан бўлиб, Оқ уйда АҚШ президенти Барак Обама билан учрашди.


Ёши олтмишларни қоралаган ҳайдовчи умр йўлдошим билан менга разм солар экан, сизлар эру хотинмисизлар, деди. Бу савол жаҳлимни қанча тез чиқарган бўлса, шунча тез совутди... Ҳа, деди умр йўлдошим. Амаки дуо қилди: Илоҳим, қўша қаринглар, невара-эвараларни тўйларини кўрингла…\nҚадимдан аждодларимиз бола тарбиясига жуда катта эътибор берганлар, айниқса қиз бола тарбияси ва камолоти ҳақида қайғурганлар. Зеро, қиз бўлажак она ҳисобланади. Таниқли педагог А.С.Макаренко шундай дейди: Болага тарбияни 5 ёшгача беришимиз керак. У 90% тарбияни беш ёшгача олад…\nУмр йўлдошига ҳурмат изҳор қилишнинг 6 усули\nАллоҳ таоло марҳамат қиладики: Аллоҳ сизлар учун ўзларингиздан жуфтлар яратиб, жуфтларингиздан сизлар учун ўғиллар ва набиралар пайдо қилди... (Наҳл, 72). Шундай қутлуғ мақсад йўлида бир ёстиққа бош қўйган эр-хотинлар ўртасида уруш-жанжал, тушунмовчиликлар ҳам бўлиб туради. …\nБарча оилавий жуфтликлар оғир дамларни яшаб ўтадилар. Оилавий ҳаётда қочиб қутилмас қийинчиликлар мавжуд. Қийинчиликда ўзаро тил топишиш жуда мушкул, аммо жуда яхши ва ҳар икки тарафга ҳам фойдали қарор бўлади. Доимий тортишувлар ва келишмовчиликлар оқибатида умр йўлдошлар би…\nБу оламда онадек меҳрибон, куюнчак ва жонкуяр зот бўлмаса керак. Шунинг учун ҳам оналар шаънига ҳар қанча мақтов, ҳар қанча таъриф-тавсифлар айтсак, камлик қилиши табиий. Мабодо тарозунинг бир палласига она меҳр-муҳаббати, бошқа бирига эса бу дунёдаги бор жонзотники қўйилса, иш…\nБахтнинг илоҳий формуласи\nХалқимизда аёлларни заифалар деб аташ одати бор. Бу эса бир жиҳатдан динимиз кўрсатмаларига ҳам мувофиқ келади: Аёл кишининг тана тузилиши ҳам нозик бўлиб, жисмоний ва ақлий жиҳатдан эркак кишидан тубдан фарқ қилади ва заифлиги кўзга яққол ташланади. Баъзи ўринларда битта эркак…\nОта-она масаласи Қуръон ва ҳадисларда зикри ажратилмасдан келган. Шу боис уларнинг ҳақ-ҳуқуқлари тўғрисида Аллоҳ қодир қилганча баён қилиб ўтамиз. Аллоҳ таоло Нисо сураси 19-оятида улар билан яхши муомала қилишга буюрди: وَعَاشِرُوهُنَّ بِالْمَعْرُوفِ فَإِنْ كَرِهْتُمُوهُنَّ …\nЭсимда, ота-онам турмушга узатаётиб, онам четга тортиб кўп насиҳатлар қилган эдилар. Тўй хурсандчилиги, янги оилага кўникиб кетиш ташвиши билан бўлибми, баъзи айтган гапларини яхши англаб олмаган эканман. Узоқ кутилган тўй ҳам ўтди, ташвишлар унутилди. Янги оилам энди мен кўн…\nИсломда оила қуришнинг нозик жиҳатлари\nМустақиллик йилларида мамлакатимизда оилаларни мустаҳкамлаш, вояга етаётган ўғил - қизларнинг таълим - тарбияси масалалари борасида кўплаб тадбирлар амалга оширилиб келинмоқда. Давлатимиз раҳбари таъкидлаганидек: Мамлакатимизда амалга оширилаётган янгиланиш ва тараққиёт сиёсат…\nЎтган улуғ зотлар, хоссатан, уламолар турмушга чиқаётган қизларига зарур ҳаётий насиҳатлар беришни муҳим деб билишган. Қизларга насиҳат қилиш фақат оналарнинг вазифаси эмас, балки оталар ҳам масъулдир. Зеро, аёлларнинг қайси фазилатларини эркаклар кўпроқ эъзозлашини оталар яхши…


Ниқоб тақиш шартми? Россия ва бошқа давлатлардаги вазият - zarnews.uz\nБугунги кунга келиб Россия Федерацияси коронавирус билан касалланганлар сони бўйича тўртинчи ўринни банд этиб турибди, бироқ шунга қарамасдан россияликлар кўчаларда ва жамоат жойларида ниқобсиз ҳаракатланаётгани кузатилмоқда. Кўчада ниқобсиз юриш қанчалик тўғри ёки нотўғрилигига бугун Россия ва бошқа бир қатор мамлакатлар мисолида жавоб беришга ҳаракат қиламиз.\nЖССТнинг тавсиясига кўра, ниқобни фақатгина касалланганлар ва касалланганлар билан мулоқотда бўлганлар тақиши лозим, агар инсон соғлом бўлса ниқоб тақиш керак эмас. Бироқ, ким соғлом, ким касалланганини қаердан билиш мумкин? Эҳтиёт чорасини кўриб ниқоб тақиб юрган маъқул эмасми?\nДунёга машҳур The Lancet тиббиёт журнали олиб борган тадқиқотга кўра, бу борада турли давлатлар турлича йўл тутмоқда.\nХитой, Жанубий Корея, Япония давлатларида COVID-19 эпидемияси бошланиши билан ҳамма зудлик билан ниқоб тақди. Бундай йўл тутиш мўлжалли хавфдан ҳимояланиш деб аталади, яъни инфекция тарқалиш хавфи юқори бўлганда, уни назорат қилиш ва хавфсизликни таъминлаш биринчи ўринга кўтарилади.\nАҚШ ва Буюк Британия каби мамлакатлар умуман бошқача йўл тутдилар, мазкур давлатларда ниқоб тақиш фақатгина тавсия этилди у ҳам бўлса фақатгина жамоат жойларида.\nРоссияда коронавирус билан боғлиқ вазият қандай? Нега одамлар ниқоб тақишдан бош тортмоқда?\n4 август ҳолатига кўра, Россия Федерациясида 856 264 нафар коронавирус инфекцияси билан касалланиш ҳолати қайд этилган ва ушбу кўрсаткич бўйича Россия, юқорида қайд этганимиздек, дунёда тўртинчи ўринни эгаллаб турибди.\nРоссияда коронавирус билан боғлиқ бўлиб турган вазият кескин бўлишига қарамасдан одамлар ниқоб тақишдан бош тортмоқда. Мутахассисларнинг фикрига кўра, мамлакатда бундай ҳолат кузатилишига иккита асосий сабаб бор. Биринчидан, Россияда ҳар бир ҳудуд ёки вилоятда карантин чоралари борасидаги тақиқлар маҳаллий губернаторлар томонидан жорий этилди. Шу боис одамлар турли тақиқларга жиддий эътибор бермади, ниқоб тақмаганлиги учун жарима пули юқори бўлган ҳудудлардагина ниқоблар нисбатан кўпроқ тақилди. Аммо бу ҳолат ҳам узоққа чўзилмади, карантин чоралари, жамоат жойларда ниқоб тақиш шарти сақланиб қолган ҳолда (фақат қоғозда), мамлакат бўйлаб бекор қилинди.\n“Биз бу ҳақида ҳар бир селекторда эслатиб ўтамиз, аммо барча хотиржамликка берилгандек таассурот қолмоқда, гўё коронавирус ўз-ўзидан қаергадир йўқолиб қолгандек. Барча тармоқли дўкон ва супермаркетлар, ўзини ўзи алоҳидалаш режими бекор қилинганидан сўнг, Россия истеъмолчилар назорати талабларини бажаришларини таъкидлаган эдилар. Аммо дўконлардаги кассирлар, сотувчилар ва истеъмолчилар умуман ниқобсиз мулоқот қилишмоқда”, - деди савдо ва хизмат кўрсатиш департаменти Москва РБК раҳбари Алексей Немерюк 31 июль куни ўтказилган йиғилишда. Унинг сўзларига кўра, бугунги кунга келиб Москва шаҳрининг фақатгина учдан бир қисми жамоат жойларида ниқоб тақиб юрибди.\n“Шу сабабдан ҳам Москва шаҳри дўконларида ниқоб тақиш режими устидан назорат кучайтирилади”, - таъкидлади у.\nИккинчидан, Тиббий-биологик муаммолар Институтини (ТБМИ) ижтимоий ва когнитив психология лабораторияси етакчи мутахассиси Анна Юсупованинг сўзларига кўра, “рад этиш – бу хавфга нисбатан юзага келадиган саросимага энг оммалашган жавоблардан бири бўлиб, оғир вазиятни тан олмаслик ва рад этиш, қабул қилишни осонлаштиради”.\nУнинг таъкидлашича, бундай одамлар бир тарафдан, ўз саросимаси билан муаммони ҳал эта олмайдилар ва иккинчи тарафдан эпидемиологик вазиятни оғирлашишига сабаб бўладилар. Бундан ташқари, расмий маълумотларга ишонмаслик ҳам рад этишга сабаб бўлади.\nШу билан бирга, Юсупова бу ҳолат нафақат Россияда, балки бошқа мамлакатларда ҳам кузатилаётганини айтиб ўтди. У Европа давлатларини мисол тариқасида келтириб ўтди.\n- Одамларни, нафақат ниқоб тақишга, балки уйларида ўтиришга кўндириш ниҳоятда оғир кечди, вазият жудаям оғирлашгандан кейингина одамлар расмий маълумотларга ишона бошладилар. – деди у.\nРоссия Федерацияси соғлиқни сақлаш вазирлиги Бош кардиологи профессор Сергей Бойцовнинг фикрига кўра, одамларнинг ҳимоя ниқобларидан бош тортганлиги мамлакатда COVID-19 инфекцияси билан касалланганлар сони жуда секин камаяётганига сабаб бўлмоқда.\nМутахассис, инфекцияни тўхтатишни “олтин” қоидасини атиб ўтди.\n- Инфекция жараёнининг иккала иштирокчиси ҳам – касалланган, аммо бу ҳақида ҳали билмайди ва касалланган ва бу ҳақида билади... иккаласи ҳам ниқоб тақиб юрибди, биз айнан шу тариқа инфекцияни тўхтата оламиз, - деди мутахассис.- Айни вақтда Россияда COVID-19 га чалиниш пасаймоқда, аммо жуда секин, - қўшимча қилди профессор. Унинг сўзларига кўра, бундай ҳолат кузатилишига кўп ҳолларда одамларнинг ҳимоя воситаларидан фойдаланмаётгани сабаб бўлмоқда.